title: GP3 Britannian Grand Prix 2018

text: GP3 Britannian Grand Prix 2018 oli GP3-kauden 2018 neljäs osakilpailu, joka ajettiin 7.–8. heinäkuuta Silverstonen moottoriradalla Englannissa Yhdistyneessä kuningaskunnassa.


title: Gloster Aircraft Company

text: Gloster Aircraft (aiemmin Gloucestershire Aircraft Company ja Gloster Aircraft Company) oli brittiläinen vuonna 1917 perustettu lentokonevalmistaja.


title: Gloster Aircraft Company

text: Vuonna 1961 yhtiö yhdistettiin Armstrong Whitworthin kanssa Whitworth Gloster Aircraft -yhtiöksi, joka päätyi Hawker Siddeleyn omistukseen vuonna 1963.


title: Gloster Aircraft Company

text: Yhtiö valmisti ensimmäisen brittiläisen suihkuturbiinia käyttävän lentokoneen E.28/39 sekä ainoan liittoutuneiden suihkuhävittäjän toisessa maailmansodassa: Gloster Meteorin.


title: NRP Comandante João Belo (F480)

text: NRP Comandante João Belo (runkonumero F480) oli Portugalin laivaston vuonna 1966 vesillelaskettu João Belo -luokan fregatti.


title: NRP Comandante João Belo (F480)

text: Alus tilattiin Ateliers et Chantiers de Bretagnelta Nantesista, missä köli laskettiin 6. syyskuuta 1965. Alus laskettiin vesille 22. maaliskuuta 1966 ja otettiin palvelukseen 1. heinäkuuta 1967.


title: NRP Comandante João Belo (F480)

text: Alus myytiin 2008 Uruguaylle, joka liitti sen laivastoonsa nimellä "ROU Uruguay".


title: Finland i bilder : Suomi kuvissa

text: Finland i bilder : Suomi kuvissa = La Finlande pittoresque on I. K. Inhan vuonna 1896 julkaisema kuvateos, jonka kustantasivat Wentzel Hagelstam ja Uno Wasastjerna. Inhan pyrkimyksenä oli tehdä Suomea tunnetuksi aikana, jolloin turismi oli vähäistä sen vaivalloisuuden takia ja toisaalta uudistaa Zachris Topeliuksen "Maamme kirjan" luomaa idealistista Suomi-kuvaa. Inhan kuvissa tulevat esille sekä koskematon luonto että modernisoituva Suomi tehtaineen ja hiihtokilpailuineen. Inha teki teosta varten kuvausmatkoja muiden muassa kuvataiteilija Eero Järnefeltin kanssa.


title: NRP Comandante Sacadura Cabral (F483)

text: NRP Comandante Secadura Cabral (runkonumero F483) oli Portugalin laivaston vuonna 1968 vesillelaskettu João Belo -luokan fregatti.


title: NRP Comandante Sacadura Cabral (F483)

text: Alus tilattiin Ateliers et Chantiers de Bretagnelta Nantesista, missä köli laskettiin 10. elokuuta 1967. Alus laskettiin vesille 15. maaliskuuta 1968 ja otettiin palvelukseen 25. heinäkuuta 1969.


title: NRP Comandante Sacadura Cabral (F483)

text: Alus myytiin 2008 Uruguaylle, joka liitti sen laivastoonsa nimellä "ROU Comandante Pedro Campbell".


title: NRP Comandante Hermenegildo Capelo (F481)

text: NRP Comandante Hermenegildo Capelo (runkonumero F481) oli Portugalin laivaston vuonna 1966 vesillelaskettu João Belo -luokan fregatti.


text: Alus tilattiin Ateliers et Chantiers de Bretagnelta Nantesista, missä köli laskettiin 13. toukokuuta 1966. Alus laskettiin vesille 29. marraskuuta 1966 ja otettiin palvelukseen 26. huhtikuuta 1968.


text: Alus poistettiin palveluksesta 2004 ja se upotettiin keinotekoiseksi riutaksi 2013.


title: NRP Comandante Roberto Ivens (F482)

text: NRP Comandante Roberto Ivens (runkonumero F482) oli Portugalin laivaston vuonna 1967 vesillelaskettu João Belo -luokan fregatti.


title: NRP Comandante Roberto Ivens (F482)

text: Alus tilattiin Ateliers et Chantiers de Bretagnelta Nantesista, missä köli laskettiin 13. joulukuuta 1966. Alus laskettiin vesille 8. elokuuta 1967 ja otettiin palvelukseen 23. marraskuuta 1968.


title: NRP Comandante Roberto Ivens (F482)

text: Alus kolaroi kanadalaisen tankkerin kanssa ja kaksi vuotta myöhemmin 1997 se poistettiin palveluksesta.


title: Almirante Pereira da Silva -luokka

text: Almirante Pereira da Silva -luokka oli Portugalin laivaston kolmen aluksen muodostama fregattiluokka, jonka alukset pohjautuvat Yhdysvaltain laivaston Dealey-luokan aluksiin.


title: Almirante Pereira da Silva -luokka

text: Dealey-luokasta poiketen alukset varustettiin toimimaan trooppisissa olosuhteissa. Niiden aseistuksena oli kaksi Boforsin 375 millimetrin neliputkista sukellusveneentorjuntaheitintä, jotka oli asennettu B-tykin sijaan. Lisäksi aluksilla oli kuusi 324 millimetrin Mk32 sukellusveneentorjuntatorpedoputkea.


title: Almirante Pereira da Silva -luokka

text: Alusten elektroniikkaan sisältyivät muun muassa MLA-1B valvontatutka, tyypin 978 taktinen taistelunjohtotutka, SPG-34 tulenjohtotutka sekä RM-316P merenkulkututka. Kaikuluotainjärjestelmät vaihtelivat hieman toisistaan "da Silvaan" asennettiin SQS-30, "Coutinhoon" SQS-31 ja sarjan kolmanteen "Correaan" SQS-32 etsintäkaikuluotain. Lisäksi aluksilla oli SQA-10A VDS ja DUBA-3A hyökkäyskaikuluotaimet.


title: HMCS Whitby

text: HMCS Whitby (viirinumero K346) oli Kanadan laivaston vuonna 1944 valmistunut Flower-luokan korvetti, joka palveli toisessa maailmansodassa.


title: HMCS Whitby

text: Alus tilattiin huhtikuussa 1942 Midland Shipyards Limitediltä Midlandista, missä köli laskettiin 1. huthikuuta 1943. Alus laskettiin vesille 18. syyskuuta 1943 ja otettiin palvelukseen 6. kesäkuuta 1944.


title: HMCS Whitby

text: Koulutuksen jälkeen alus liittyi Mid-Ocean Escort Forceen. Alus liitettiin saattajaryhmä C-4:ään suojaamaan Atlantin saattueita, missä tehtävässä se oli sodan päättymiseen saakka.


title: HMCS Whitby

text: Alus poistettiin palveluksesta 16. heinäkuuta 1945 Sorelissa Quebecissä, minkä jälkeen se makasi ankkurissa. Alus luovutettiin War Assett Corporationille ja se myytiin 30. elokuuta 1946 kauppalaivastoon. Alus oli 1946 1 275 grt "Bengo".


title: HMCS Whitby

text: Alus myytiin Portugalin laivastolle, joka otti sen palvelukseensa huhtikuussa 1948. Lokakuussa alus muutettiin luotsien emälaivaksi Maputoon Portugalin Itä-Afrikkaan, josta tuli myöhemmin Mosambik. Alus oli edelleen vuonna 1977 Maputossa.


title: Chari

text: Chari voi tarkoittaa seuraavia:


title: Kani (täsmennyssivu)

text: Kani voi tarkoittaa seuraavia:


title: HMCS Caraquet

text: HMCS Caraquet (viirinumero J38) oli Kanadan laivaston vuonna 1942 valmistunut Bangor-luokan miinanraivaaja, joka palveli toisessa maailmansodassa.


title: HMCS Caraquet

text: Alus tilattiin 28. marraskuuta 1940 osana Britannian vuoden 1940 hankintaohjelmaa North Vancouver Shipr Repairilta North Vancouverista, missä köli laskettiin 31. tammikuuta 1941. Alus laskettiin vesille 2. kesäkuuta 1941 ja se siirrettiin Kanadan laivastolle, joka otti alusken palvelukseen 2. huhtikuuta 1942 Vancouverissa.


title: HMCS Caraquet

text: Koulutuksen jälkeen alus liittyi toukokuussa Esquimaltiin sijoitettuun osastoon suojaamaan saattueita sekä partioimaan Esquimaltin lähivesillä. Syyskuussa alus siirrettiin Prince Rupertiin, missä se oli aina maaliskuuhun 1943.


title: HMCS Caraquet

text:
Alus siirrettiin Atlantin rannikolle ja se saapui Halifaxiin 2. toukokuuta 1943. Alus liitettiin läntiseen saattajaosastoon suojaamaan saattueita.
Alus poistettiin palveluksesta ja se palautettiin Britannian kuninkaalliselle laivastolle 26. syyskuuta 1945 Sheernessissä. Kuninkaallinen laivasto ei ottanut alusta palvelukseen, vaan se myytiin 29. kesäkuuta 1946 Portugalille.


title: HMCS Caraquet

text: Portugalin laivasto otti aluksen palvelukseen nimellä "NRP Almirante Lacerda" (A525). Alus oli pääasiassa tutkimusaluksena. Alus jatkoi palvelustaan aina vuoteen 1975, jolloin se siirrettiin Mozambikille.


title: Ani

text: Ani tai ANI voi tarkoittaa seuraavia:


title: Protoporfyrinogeenioksidaasi

text: Protoporfyrinogeenioksidaasi tai protoporfyrinogeeni IX-oksidaasi on oksidoreduktaaseihin kuuluva entsyymi, joka katalysoi protoporfyrinogeeni IX:n hapettumista protoporfyriini IX:ksi. Entsyymiä esiintyy eläimissä, kasveissa, sienissä ja eräissä bakteereissa. Protoporfyrinogeenioksidaasi on osa hemin, klorofyllin ja eräiden muiden porfyriinien biosynteesiä. Protoporfyrinogeenioksidaasin EC-numero on EC 1.3.3.4.


title: Protoporfyrinogeenioksidaasi

text: Protoporfyrinogeenioksidaasi on rakenteeltaan kahdesta alayksiköstä koostuva dimeeri. Ihmisen entsyymin molekyylimassa on 100–110 kDa. Eläimissä entsyymiä esiintyy solujen mitokondrioiden sisäkalvolla. Kasveilla on kaksi isotsyymiä, joista toinen esiintyy kloroplasteissa ja toinen mitokondrioissa. Protoporfyrinogeenioksidaasi vaatii toimiakseen FAD-molekyylin. Hapettimena reaktiossa toimii happi.


title: Protoporfyrinogeenioksidaasi

text: Protoporfyrinogeenioksidaasin katalysoiman reaktion mekanismi koostuu neljästä tyydyttymättömän hiilten välisen sidoksen muodostamisesta. Entsyymin koentsyyminä toimiva FAD ottaa vastaa protonin protoporfyrinogeeni IX:n hiiliatomilta, joka sijaitsee pyrrolirenkaiden välissä. Protoninsiirtoa avustaa pyrrolirenkaan typpiatomin vapaa elektronipari ja muodostuu konjuguitunut aromaattinen rakenne. Samalla FAD pelkistyy FADH:ksi. Happi hapettaa pelkistyneen koentsyymin FAD:ksi ja pelkistyy itse vetyperoksidiksi. Tämä reaktiosarja toistuu vielä kolme kertaa ja tuotteeksi muodostuu protoporfyriini IX:ää.


title: Protoporfyrinogeenioksidaasi

text: Harvinaisessa porfyrioihin kuuluvassa perinnöllisessä sairaudessa porfyria variegatassa protoporfyrinogeenioksidaasin toiminta on puutteellista, minkä vuoksi protoporfyrinogeeni IX:ää kertyy elimistöön. Yhdiste aiheuttaa happiradikaalien muodostumista, mikä aiheuttaa iho-oireita auringonvalon vaikutuksesta, huonovointisuutta, levottomuutta ja unettomuutta ja maksan toiminnan heikentymistä. Monet herbisidit esimerkiksi difenyylieetterit kuten asifluorfeeni ja oksifluorfeeni ja eräät ftaali-imidijohdannaiset estävät protoporfyrinogeenioksidaasin toimintaa. Nämä aineet ovat entsyymin kilpailevia inhibiittoreita ja sitoutuvat protoporfyrinogeeni IX:n tilalle entsyymiin.


title: Barrett Hayton

text: Barrett Hayton (s. 9. kesäkuuta 2000 Peterborough, Ontario, Kanada) on kanadalainen jääkiekkoilija, joka pelaa OHL-joukkue Sault Ste. Marie Greyhoundsissa. Hän toimii joukkueen kapteenina. Haytonilla on tulokassopimus NHL-joukkue Arizona Coyotesin kanssa. Seura varasi hänet ensimmäisellä kierroksella koko NHL:n varaustilaisuuden viidentenä pelaajana kesällä . Hayton on pelipaikaltaan keskushyökkääjä.


title: Barrett Hayton

text: "The Sports Forecaster" -sivuston mukaan Hayton on tasapainoinen, peliä tekevä kahden suunnan peliä tekevä sentteri, joka on varustettu erinomaisella pelikäsityksellä. Hän pelaa myös ikäisekseen varsin kypsää peliä, on käyttökelpoinen kaikissa tilanteissa ja omaa verrattain hyvät raamit. Hayton ei ole kuitenkaan varsinainen maalintekijätyyppi ja hänen tulisi käyttää kokoaan enemmän hyödyksi.


title: Barrett Hayton

text: Haytonia on verrattu pelityyliltään Jonathan Toewsiin ja Patrice Bergeroniin.


title: Barrett Hayton

text: Hayton on pelannut suurimman osan juniorivuosistaan kotikaupungissaan Ontarion Peterborough'ssa. Hän voitti Peterborough Petesin Minor Midget -junioreissa kauden 2004–2005 päätteeksi ETAMMHL-sarjan mestaruuden. Kaudeksi 2005–2006 Hayton siirtyi Toronto Red Wingsin Minor Midget -joukkueeseen, jossa hän oli GTMMHL-junioriliigassa joukkueensa paras pistemies ja maalintekijä tehoilla 36+37=73. Hayton pelasi kauden aikana myös GTHL Top Prospects Gamessa.


title: Barrett Hayton

text: Sault Ste. Marie Greyhounds varasi Haytonin koko OHL:n varaustilaisuuden yhdeksäntenä pelaajana kesällä 2016. Hän siirtyi joukkueeseen kaudeksi 2016–2017, jolloin Haytonin tulokaskausi liigassa toi 63 runkosarjaottelussa tehot 9+18=27 ja yhdeksässä playoff-ottelussa kaksi maalia. Kaudella 2017–2018 hän teki OHL:n runkosarjassa 63 ottelussa 60 tehopistettä ja pudotuspeleissä 24 ottelussa 21 tehopistettä. Hayton eteni Greyhoundsin kanssa aina J. Ross Robertson Cup -finaaleihin saakka, mutta mestaruuden vei kuitenkin Hamilton Bulldogs otteluvoitoin 4–2. Hänet palkittiin kauden päätteeksi OHL:n parhaiten jääkiekkoilun ja opiskelun yhdistäneenä pelaajana Bobby Smith Trophylla. Hayton pelasi kauden aikana myös CHL Top Prospects Gamessa.


title: Barrett Hayton

text: Arizona Coyotes varasi Haytonin koko viidentenä pelaajana. Hän oli varaustilaisuuden pienimmällä numerolla varattu kanadalaispelaaja. Jo heinäkuussa Hayton teki seuran kanssa kolmivuotisen tulokassopimuksen. Hän siirtyi kaudeksi 2018–2019 vielä Greyhoundin OHL-joukkueen vahvuuteen. Hayton nousi joukkueen kapteeniksi.


title: Barrett Hayton

text: Hayton pelasi alle 20-vuotiaiden MM-kilpailuissa vuonna 2019. Hän jakoi neljällä syöttöpisteellään Kanadan sisäisen syöttöpörssin voiton Morgan Frostin ja Cody Glassin kanssa. Hayton jakoi myös joukkueen sisäisen tehotilaston voiton Frostin kanssa lukemalla +8. Hänet valittiin Sveitsiä vastaan pelatun alkulohkon ottelun päätteeksi Kanadan ottelun parhaaksi pelaajaksi.


title: Barrett Hayton

text: Hayton pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti kultaa. Hayton jakoi kolmella osumallaan Kanadan sisäisen maalipörssin voiton Jack McBainin kanssa. Hän edusti myös Canada Whiten joukkuetta World U-17 Hockey Challengessa vuonna 2016.


title: Barrett Hayton

text: Haytonin isä Brian on entinen jääkiekkopuolustaja ja hänellä on Los Angeles Kingsin NHL-varaus vuodelta . Brianin ammattilaisura jäi kuitenkin vain kuuden AHL-ottelun mittaiseksi. Hän on toiminut myös Kitchener Rangersin OHL-joukkueen päävalmentajana kausina 1998–2000.


title: Kashima (täsmennyssivu)

text: Kashima voi tarkoittaa ainakin seuraavia:


title: Heikki Saxén

text: Heikki Saxén (s. 23. kesäkuuta 1984 Vaasa) on suomalainen bioetiikan ja aatehistorian tutkija. Hän on Bioetiikan instituutin hallituksen puheenjohtaja ja yksi instituutin perustajista. Hän sai Unescon palkinnon bioetiikan edistämisestä Suomessa vuonna 2016. Vuonna 2015 Mediuutiset valitsi hänet vuosittaiselle 100 terveysalan vaikuttajaa -listalleen. Julkisuudessa Saxén on tullut tunnetuksi erityisesti pyrkimyksestään vakiinnuttaa bioetiikan tieteenalaa ja sen yhteiskunnallista merkitystä Suomessa sekä kannanotoistaan koskien geenitutkimuksen ja -tiedon eettisiä haasteita kuten yksityisyyden suojaa.


title: Heikki Saxén

text: Saxén opiskeli Fulbright-stipendiaattina lukuvuoden 2014–2015 Harvardin yliopistossa terveydenhuollon priorisoinnin johtaviin kansainvälisiin teoreetikkoihin lukeutuvan professori Norman Danielsin ohjauksessa. Hän väitteli tohtoriksi Tampereen yliopistossa vuonna 2017 aiheenaan bioetiikan tieteenalan kehitys ja tulevaisuuden mahdollisuudet. Bioetiikan ohella Saxén on perehtynyt oikeudenmukaisuutta käsitelleen yhteiskuntafilosofi John Rawlsin ajatteluun.


title: Armeron onnettomuus

text: Armeron onnettomuus oli maanvyöry Armeron kaupungissa Kolumbiassa, joka tapahtui hieman ennen puoltayötä 13. marraskuuta 1985. Se sai alkunsa kello 15.05 paikallista aikaa, kun Nevado del Ruiz -tulivuori alkoi purkautua vapauttaen ilmaan tuhkaa, joka satoi kello 17 Armeroon. Vuorella tapahtui kello 21.08 räjähdys, joka irrotti ja sulatti kaksi prosenttia vuoren jääpeitteestä. Purkaus voimistui kello 21.30, ja vuoren rinteiltä valuva vesi aiheutti maanvyöryjä ja synnytti mutavirtoja. Virrat kertyivät Gualí- ja Lagunilla-jokien laaksoihin muodostaen 45 metriä syvän nopeasti liikkuvan massan.


title: Armeron onnettomuus

text: Kello 11.30 mutavirta ja sen mukaansa keräämä aines saavutti Armeron kaupungin 65 kilometrin päässä tulivuoresta. Virtauksen loppunopeus oli 300 kilometriä tunnissa, ja se kuljetti mukanaan 350 miljoonaa kuutiometriä mutaa ja muuta ainesta. Virta tuhosi kaupungin täysin ja peitti Toliman tasangosta lähes 20 000 hehtaaria neljän metrin mutakerroksella. Kaupungin 26 000 asukkaasta yli 23 000 kuoli onnettomuudessa.


title: Vasco da Gama (1876)

text: Vasco da Gama oli Portugalin laivaston vuonna 1876 vesillelaskettu ironclad-alus.


title: Vasco da Gama (1876)

text: Alus tilattiin Thames Ironworks and Shipbuilding Companyltä Blackwallista Lontoosta, missä köli laskettiin vuonna 1875. Alus laskettiin vesille 1. joulukuuta 1876 ja valmistui 1878.


title: Vasco da Gama (1876)

text: Alus palveli rannikkopuolustusjoukoissa, joiden tehtävänä oli Lissabonin ja Tagus-joen suun suojaaminen. Alus osallistui 26. kesäkuuta 1897 Spitheadissä järjestettyyn laivastokatselmukseen.


title: Vasco da Gama (1876)

text: Alus oli modernisoitavana Orlandossa 1901-1902, jolloin sen keskiosaan lisättiin etrin kappale. Muutostöiden jälkeen aluksen uppouma oli 2 972 tonnia. Rungon pituus oli 70,86m leveys 12,19 ja syväys 6,27 metriä. Propulsiojärjestelmän teho tuplattiin 6 000 hevosvoimaan, millä saavutettiin 15,5 solmun huippunopeus. Aluksella oli hiiltä maksimissaan 300 tonnia. Muutostöiden jälkeen aseistuksena oli kaksi kahdeksan tuuman 40 pituuskaliiperin tykkiä, joiden lisäksi olivat 5,9 tuuman 45 pituuskaliiperin, 12 naulan, neljä yhdeksän naulan ja kuusi kolmen naulan tykkiä. Miehistötarve kasvoi 260 henkeen.


title: Vasco da Gama (1876)

text: Aluksella tapahtui 27. elokuuta 1907 kaasuräjähdys, jossa joukko miehistönjäseniä loukkaantui. Osa aluksen miehistönstä osallistui Portugalin huhtikuun 1913 poliittisiin levottomuuksiin. Kapinalliset poistettiin alukselta. Miehistö osallistui jälleen 14. toukokuuta 1915 levottomuuksiin, nousten kapinaan ja surmaten aluksen päällikön sekä tulittaen Lissabonia, jolloin noin sata henkeä sai surmansa.


title: Vasco da Gama (1876)

text: Alus oli laivaston lippulaivana ainakin vuoden 1914 loppuun, mihin asti budjetti ei mahdollistanut uuden aluksen hankintaa. Alus myytiin romutettavaksi 1935.


title: NRP Baptista de Andrade (F486)

text: NRP Baptista de Andrade (runkonumero F486) oli Portugalin laivaston vuonna 1973 vesillelaskettu Baptista de Andrade -luokan korvetti.


title: NRP Baptista de Andrade (F486)

text: Alus tilattiin Bazánilta Espanjasta, missä köli laskettiin 1972. Alus laskettiin vesille maaliskuussa 1873 ja otettiin palvelukseen 19. marraskuuta 1974.


title: NRP Baptista de Andrade (F486)

text: Alus poistettiin palveluksesta ja siirrettiin reserviin vuonna 1991.


title: NRP João Roby (F487)

text: NRP João Roby (runkonumero F487) oli Portugalin laivaston vuonna 1973 vesillelaskettu Baptista de Andrade -luokan korvetti.


title: NRP João Roby (F487)

text: Alus tilattiin Bazánilta Espanjasta, missä köli laskettiin 1972. Alus laskettiin vesille 3. kesäkuuta 1973 ja otettiin palvelukseen 18. maaliskuuta 1975.


title: NRP João Roby (F487)

text: Alus on poistettu palveluksesta.


title: Hrólfr Gautrekrinpojan saaga

text: Hrólfr Gautrekrinpojan saaga (isl. "Hrólfs saga Gautrekssonar") on keskiaikainen islantilainen saaga, jonka kirjoittajaa ei tunneta. Se luetaan niin kutsuttuihin muinaissaagoihin. "Hrólfr Gautrekrinpojan saaga" kertoo Göötanmaan kuninkaaksi kutsutun Hrólfrin viikinkiretkistä ja tämän sekä muutaman muun viikingin vaimonhankinta-matkoista. Saaga on sisällöllisesti suorassa yhteydessä Hrólfrin isästä kertovaan "Gautrekrin saagaan". Monesta muusta muinaissaagasta poiketen "Hrólfr Gautrekrinpojan saaga" ei sisällä lainkaan runoutta. Saaga on todennäköisesti alkujaan kirjoitettu 1200-luvun loppupuolella. Siitä on säilynyt lukuisia käsikirjoituksia, jotka edustavat kahta eri versiota. Saagan lyhyempää versiota (esim. SKB 7 4to, 1300-l. alkupuolelta) pidetään alkuperäisempänä. Pidemmän, nuorempana pidetyn version pääkäsikirjoituksia ovat AM 152 fol 1 (1500-l. alku) ja AM 590 b–c 4to (1600-luvulta). "Hrólfr Gautrekrinpojan saagaa" ei ole suomennettu.


title: Hrólfr Gautrekrinpojan saaga

text: Vaikka "Hrólfr Gautrekrinpojan saaga" luokitellaan muinaissaagaksi, sen juoni seuraa monille kotoperäisille ritarisaagoille tyypillistä morsiamen etsintä -teemaa. Saagassa kuvataan neljää eri kosiomatkaa ja niiden aikana koettuja seikkailuja. Saagan alussa kerrotaan, miten Hrólfrin isä Gautrekr kosii nuorta norjalaista prinsessa Ingibjörgiä, ja Hrólfr on heidän jälkeläisensä. Hrólfr taas tekee kosiomatkan Sveanmaalle (isl. "Svíþjóð") ja hänen veljensä Ketill Kiovan Venäjälle (isl. "Garðaríki"). Hrólfrin veriveli Ásmundr taas suuntaa kosiomatkalle Irlantiin (isl. "Írland"). "Hrólfr Gautrektinpojan saaga" onkin usein luettu niin kutsuttuihin seikkailusaagoihin (saks. "Abenteuersagas"), jotka yleensä ovat muinaissaagoista nuorimpia ja muistuttavat kotoperäisiä ritarisaagoja. Esimerkiksi "Hrólfr Gautrekrinpojan saagaan" on yhdistetty morsiamen etsinnän lisäksi muitakin kotoperäisille ritarisaagoille tyypillisiä elementtejä, kuten neitsythallitsija-motiivi. Saagassa on myös kansansaduille tyypillisiä piirteitä, kuten taikamiekka.


title: Hrólfr Gautrekrinpojan saaga

text:
Muinaisesta menneisyydestä kertovat muinaissaagat alkoivat 1600-1700-luvulla herättää kiinnostusta erityisesti suurvalta-ajan Ruotsissa. "Hrólfr Gautrekrinpojan saagan" päähenkilön kerrottiin saagassa olevan göötanmaalainen (isl. "Gautland ") kuningas, minkä lisäksi saagan tapahtumat sijoittuivat suureksi osaksi Göötanmaalle sekä suurvalta-ajan Ruotsin näkökulmasta sille tärkeille lähialueille, kuten Venäjälle (isl. "Garðaríki "). 1600-oppineille "Hrólfr Gautrekrinpojan saaga" näyttäytyi siksi lähteenä, joka kertoi Ruotsin muinaisesta ja loistokkaasta menneisyydestä ja jota siksi voitiin käyttää myös suurvaltaideologian rakennusaineena ja propagandatarkoituksessa.
 Koska ruotsalaiset eivät tuohon aikaan enää ymmärtäneet saagojen kieltä, muinaisislantia, useita muinaissaagoja käännettiin Ruotsissa 1600–1700-lukujen aikana. "Hrólfr Gautrekrinpojan saaga " oli "Gautrekrin saagan " ohella ensimmäinen Ruotsissa käännettynä ilmestynyt muinaissaaga. Se ilmestyi vuonna 1664 myös "Gautrekrin saagan " sisältävässä teoksessa "Gothrici & Rolfi Westrogothiae regum historia lingua antiqua Gothica conscripta" (Upsala: Henricus Curio).


title: Hietakiitäjäkäärme

text: Hietakiitäjäkäärme ("Psammophis schokari") on heimoon Lamprophiidae kuuluva käärmelaji. Sitä tavataan aavikkoseuduilta Lähi-idässä, Pohjois-Afrikassa ja Länsi-Aasiassa.


title: Hietakiitäjäkäärme

text: Eräs alalaji on erotettu omaksi lajikseen "Psammophis aegyptius".


title: Hietakiitäjäkäärme

text: Hietakiitäjäkäärmeellä on hoikka ruumis ja pitkänomainen pää. Sillä on suuret kullanruskeat silmät ja pyöreät pupillit. Käärmeen väritys ja kuviointi on vaihtelevaa, ja siitä esiintyy kolmea pääasiallista värimuotoa. Värityksen ja kuvionnin vaihtelua pidetään sopeutumana yksilön elinympäristöön. Hietakiitäjäkäärmeellä on yläleuassaan kaksi myrkytöntä hammasta ja taaempana kaksi suurta, uurteista myrkyllistä hammasta. Käärme voi kasvaa noin 1,5 metriä pitkäksi.


title: Hietakiitäjäkäärme

text: Hietakiitäjäkäärme on levinnyt laajalle alueelle. Sitä tavataan Afrikan pohjoisosissa eteläisimmillään Tšadissa, Somaliassa ja Etiopiassa asti. Lisäksi sen levinneisyysalue kattaa Arabian niemimaan ja Lähi-idän, ulottuen pohjoisessa Keski-Aasiaan asti Turkmenistaniin ja idässä Pakistaniin ja Intiaan luoteisosiin.


title: Hietakiitäjäkäärme

text: Hietakiitäjäkäärme viihtyy runsaskasvuisilla alueilla, kuten viljelysalueilla, puiden ja pensaiden seassa sekä matalia pensaita ja ruohoa kasvavilla hiekka- ja sora-alueilla. Sitä tavataan merenpinnan tasolta vuoristoseuduille 1 800 metrin korkeuteen asti.


title: Hietakiitäjäkäärme

text: Hietakiitäjäkäärme on nopealiikkeinen ja aktiivinen. Se on yksi Lähi-idän nopeimmista käärmeistä ja voi saalista jahdatessaan saavuttaa 16 kilometrin tuntivauhdin. Laji saalistaa päivällä, mutta voi kuumimpina kuukausina hankkia ravintonsa yöllä. Hietakiitäjäkäärmeen ravintoon kuuluvat pääasiassa liskot, mutta myös pienet linnut, jyrsijät, pienet nisäkkäät, sammakot ja toiset käärmeet. Se ottaa usein suojaa kivien alla, raunioilla ja hylätyissä jyrsijöiden koloissa. Hietakiitäjäkäärme kiipeilee myös pensaissa ja matalissa puissa, ja nappaa ravinnokseen aikuisia lintuja ja poikasia. Sen myrkky tekee saaliin nopeasti liikkumiskyvyttömäksi, jolloin käärme nielee sen pää edellä. Myrkystä huolimatta se ei ole vaarallinen ihmisille ja se pakenee nopeasti vaaran uhatessa.


title: Hietakiitäjäkäärme

text: Hietakiitäjäkäärmeet parittelevat sadekaudella huhtikuun ja kesäkuun välillä. Naaras munii tavallisesti kuudesta kymmeneen munaa. Koiraat tulevat sukukypsiksi 42 sentin pituisena ja naaraat 45-senttisenä.


title: Oliver Knussen

text: Stuart Oliver Knussen ['nʌsən] (12. kesäkuuta 1952 Glasgow, Skotlanti – 8. heinäkuuta 2018 Snope, Englanti) oli brittiläinen taidemusiikin säveltäjä ja kapellimestari. Hänen kuuluisimpia teoksiaan on oopperasovitus Maurice Sendakin lastenkirjasta "Hassut hurjat hirviöt" (Where the Wild Things Are).


title: Oliver Knussen

text: Oliver Knussen syntyi Skotlannin Glasgow’ssa ja varttui lähellä Lontoota, jossa hänen isänsä toimi kontrabasson äänenjohtajana Lontoon sinfoniaorkesterissa. Poika alkoi säveltää kuusivuotiaana, kirjoitti ensimmäisen sinfoniansa 15-vuotiaana ja pääsi johtamaan sen LSO:n edessä. Hän opiskeli säveltämistä vuosina 1963–1969 John Lambertin johdolla sekä Gunther Schullerin johdolla Yhdysvaltojen Tanglewoodissa ja sai rohkaisua myös brittisäveltäjä Benjamin Britteniltä. Vuosina 1986–1993 Oliver Knussen toimi Tanglewoodin nykymusiikkitoiminnan johtajana ja vuosina 1983–1998 Aldeburghin festivaalin toisena taiteellisena johtajana.


title: Oliver Knussen

text: Säveltäjä Knussen tunnettiin itsekriittisyydestään ja pienestä määrästä julkaistuja sävellyksiä. Teokset ovat usein myös kestoltaan lyhyitä ja instrumentaatioltaan niukkia. Hänen toinen sinfoniansa sai kantaesityksensä BBC Proms -festivaaleilla 1984, joilla hän sittemmin esiintyi lähes vuosittain joko kapellimestarina tai säveltäjänä. Maurice Sendakin kirjoihin perustuvien lastenoopperoiden "Where the Wild Things Are" ja "Higglety Pigglety Pop!" lisäksi hänen tunnetuimpia teoksiaan ovat "Ophelia Dances" ja "Flourish with Fireworks" sekä konsertot käyrätorvelle ja viululle.


title: Oliver Knussen

text: Vuonna 1994 Knussen sai Brittiläisen imperiumin ritarikunnan komentajan arvonimen (CBE). Vuonna 1998 hänestä tuli London Sinfoniettan musiikillinen johtaja. Vuonna 2006 hän sai Northwestern University School of Musicin myöntämän Nemmers-sävellyspalkinnon.


title: Oliver Knussen

text: Knussen vieraili Suomessa usein, viimeisen kerran johtamassa Radion sinfoniaorkesteria maaliskuussa 2018. Vuonna 2007 hänestä tuli ensimmäinen ulkomaalainen, joka on pyydetty suunnittelemaan kamariorkesteri Avantin kesäfestivaali, Porvoon Suvisoitto.


title: NRP Afonso Cerqueira (F488)

text: NRP Afonso Cerqueira (runkonumero F488) oli Portugalin laivaston vuonna 1973 vesillelaskettu Baptista de Andrade -luokan korvetti.


title: NRP Afonso Cerqueira (F488)

text: Alus tilattiin Bazánilta Espanjasta, missä köli laskettiin 1973. Alus laskettiin vesille 6. lokakuuta 1973 ja otettiin palvelukseen 26. kesäkuuta 1975.


title: NRP Afonso Cerqueira (F488)

text: Alus poistettiin 3. tammikuuta 1994 alusluettelosta.


title: NRP Oliveira e Carmo (F489)

text: NRP Oliveira e Carmo (runkonumero F489) oli Portugalin laivaston vuonna 1974 vesillelaskettu Baptista de Andrade -luokan korvetti.


title: NRP Oliveira e Carmo (F489)

text: Alus tilattiin Bazánilta Espanjasta, missä köli laskettiin 1972. Alus laskettiin vesille helmikuussa 1974 ja otettiin palvelukseen helmikuussa 1976.


title: NRP Oliveira e Carmo (F489)

text: Alus on palveluksessa.


title: Maine Mariners

text: Maine Mariners on yhdysvaltalainen jääkiekkoseura, joka on kotoisin Portlandistä, Mainen osavaltiosta. Joukkue pelaa ECHL-liigaa ja toimii yhteistyöseurana NHL-liigassa pelaavalle New York Rangersille ja AHL:ssä pelaavalle Hartford Wolf Packille.


title: Maine Mariners

text: "(Tilanne 1. helmikuuta 2019)"


title: Newfoundland Growlers

text: Newfoundland Growlers on kanadalainen jääkiekkoseura, joka on kotoisin St. John’sin kaupungista, Newfoundland ja Labradorin provinssista. Joukkue pelaa ECHL-liigaa ja toimii yhteistyöseurana NHL-liigassa pelaavalle Toronto Maple Leafsille ja AHL:ssä pelaavalle Toronto Marliesille.


title: Newfoundland Growlers

text: "(Tilanne 19. tammikuuta 2019)"


title: Iranin hengellinen johtaja

text: Iranin hengellinen johtaja, joskus myös Islamilaisen vallankumouksen hengellinen johtaja, on Iranin islamilaisen tasavallan valtionpäämies ja korkea-arvoisin poliittinen ja uskonnollinen henkilö. Asevoimat, oikeusjärjestelmä ja valtiollinen televisio ovat hengellisen johtajan alaisuudessa. Nykyinen hengellinen johtaja Ali Khamenei on tehnyt talouteen, ympäristöön, ulkopolitiikkaan, opetusjärjestelmään ja kaikkeen muuhunkin liittyviä päätöksiä Iranissa.


title: Norakin pato

text: Norakin pato (venäjän kielestä translitteroiden "Nurekin pato") ja sen yhteydessä toimiva Norakin vesivoimala, ovat rakenteita Vahšjoessa, Tadžikistanin Hatlonin maakunnassa noin kolme kilometriä Norakin kaupungin keskusaukiosta itään. Pato voimaloineen valmistui vuonna 1980. Vahšjokeen muodostui padon valmistuttua Norakin tekojärvi. Patoa ja vesivoimalaa hallinnoi valtiollinen energiayhtiö Barki Tajik.


title: Norakin pato

text: Valmistuessaan 300 metriä korkea ja pääosin maatäytteinen pato oli maailman korkein patorakennelma. Sittemmin Kiinan Sichuanissa sijaitseva Jinping-I pato vuonna 2014 käynnistettyine voimalaitoksineen on 305-metrisenä kohonnut maailman korkeimmaksi padoksi. Näitä korkeammaksi nousisi Norakin padosta ylävirtaan Vahšjokeen suunniteltu Rogunin pato (335 m), jonka pitkään seissyt rakentaminen on käynnistelty uudelleen vuonna 2016.


title: Norakin pato

text: Norakin vesivoimalaitoksessa on yhdeksän 300 MW:n generaattoria, joita on sittemmin uusittu ja laitoksen yhteiskapasiteetti on nostettu 3 000 MW:iin. Vuositasolla voimala tuottaa noin 11,2 miljaria kWh sähköä. Sähköntuotanto vastaa noin 75 prosenttia ja yhdessä maan muiden vesivoimaloiden kanssa noin 90 prosenttia Tadžikistanin sähkönkulutuksesta. Tämä riittää kattamaan kulutustarpeet pääosin muulloin paitsi talvikaudella; kesäkaudella on jopa ylituotantoa.


title: Sharp Objects (minisarja)

text: Sharp Objects on yhdysvaltalainen psykologinen jännityssarja, joka perustuu Gillian Flynnin romaaniin "Teräviä esineitä" (2006). Minisarjan on luonut Marti Noxon ja sen kaikki jaksot on ohjannut Jean-Marc Vallée. Amy Adams esittää pääosassa toimittaja Camille Preakeria, joka palaa kotikyläänsä raportoimaan kahden nuoren tytön murhista. Minisarjan ensimmäinen jakso esitettiin HBO:lla 8. heinäkuuta 2018.


title: WKB

text: World Kyokushin Budokai, lyhyesti WKB on kansainvälinen kyokushinjärjestö, joka perustettiin 2016. Järjestön päämaja sijaitsee Espanjassa ja puheenjohtaja on Pedro Roiz.


title: Veikko Mäkinen

text: Veikko Mäkinen (11. heinäkuuta 1928 Lohja – 1981) oli suomalainen lavastaja.


title: Veikko Mäkinen

text: Mäkisen vanhemmat olivat Väinö Nikolai Mäkinen ja Eine Maria Salmi. Hän kävi Vapaan taidekoulun ja opiskeli yksityisesti Sven Grönvallin ja Unto Koistisen johdolla.


title: Veikko Mäkinen

text: Mäkinen oli Vaasan suomalaisen teatterin lavastajana 1953–1959 ja Tampereen teatterin lavastajana vuodesta 1959 alkaen. Hän piti lavastusnäyttelyitä Suomessa sekä 1960- ja 1970-luvuilla Tsekkoslovakiassa ja Jugoslaviassa.


title: Veikko Mäkinen

text: Veikko Mäkinen oli naimisissa vuodesta 1952 näyttelijä Orvokki Lahja Hellgrénin kanssa.


title: Arba Minch

text: Arba Minch (, "neljäkymmentä lähdettä") on kaupunki ja erillinen hallinnollinen alue (woreda) Etelä-Etiopiassa; aikaisempi yleinen nimi tälle kaupungille oli Ganta Garo. Sijaitsee Gamo Gofassa Southern Nations, Nationalities and Peoples -alueella noin 500 kilometriä etelään Addis Abebasta, 1285 metriä merenpinnan yläpuolella. Se on suurin kaupunki Gamo Gofa- alueella.


title: Arba Minch

text: Arba Minch saanut nimensä runsaista paikallisista lähteistä. Lähteiden ansiosta laakson pohjalla on runsas metsä. Sijaitsee Itä-Afrikan hautavajoaman  länsipuolella. Arba Minch koostuu hallinnollisesta keskuksesta nimeltään Shecha ja 4 km:n päässä keskustasta olevasta Sikelasta, jotka on yhdistetty päällystetyllä tiellä. Sikelan itäpuolella on portti Nechisar National Park -kansallispuistoon, joka kattaa kannaksen Lake Abaya -järven ja Chamo-järven välillä. Linja-autot ja taksit yhdistävät kaupungin eri osia. Kulfo-joki virtaa kaupungin läpi ja laskee Chamo- järveen.


title: Arba Minch

text: Vuoden 2007 väestönlaskennan mukaan kaupungin väkiluku oli  74 879, joista 39 208 miehiä ja 35 671 naisia. 56,04 % asukkaista kuului Etiopian Ortodoksiseen kirkkoon, 38,47 % oli protestantteja ja 4,16 % oli Muslimeja.


title: Kyokushinin painoluokalliset Euroopan-mestaruuskilpailut (WKB)

text: Kyokushinin painoluokalliset Euroopan-mestaruuskilpailut on WKB-liiton vuosittain käytävä Kyokushin-karaten Euroopan-mestaruuskilpailut. Sitä on järjestetty vuodesta 2017 lähtien ja se käydään seitsemässä eri painoluokassa.


title: Unto V. Somerikko

text: Unto Väinämö Somerikko (14. heinäkuuta 1923 Kangasniemi – 8. tammikuuta 1979 Helsinki) oli suomalainen diplomi-insinööri, toimittaja ja tietokirjailija. Hän julkaisi useita radioita ja elektroniikkaa käsitteleviä kirjoja yhdessä Osmo A. Wiion kanssa. Somerikko oli teknisenä toimittajana Tekniikan Maailma -lehdessä.


title: Ala-Saksin Vattimeren kansallispuisto

text: Ala-Saksin Vattimeren kansallispuisto on luonnonsuojelualue Saksan pohjoisosassa, Pohjanmeren rannikolla Vattimerellä. Sen tyypillisiä maisemaelementtejä ovat suolaniityt ja hiekkadyynit. Tunnettuja eläinlajeja ovat hylkeet ja ristisorsa.


title: Ala-Saksin Vattimeren kansallispuisto

text: Alue kuuluu Unescon biosfäärialueiden suojeluohjelmaan "Programme on Man and the Biosphere" (MAB, suom. Ihminen ja biosfääri). Se on osa Vattimeren kansallispuistojen maailmanperintökohdetta vuodesta 2009.


title: Berchtesgadenin kansallispuisto

text: Berchtesgadenin kansallispuisto on luonnonsuojelualue Saksassa, Alpeilla Baijerin eteläosassa. Sen tyypillisiä maisemaelementtejä ovat kallioalueet, kivikkorinteet ja alppiniityt. Tasangoilla kasvaa pensasleppää ja vuorimäntyjä. Tunnettuja eläinlajeja ovat vuorikauris, murmeli, maakotka, metsäjänis ja alppisalamanteri. Kasvilajeista mainitaan horminia, alppinukki ja kääpiöalppiruusu.


title: Berchtesgadenin kansallispuisto

text: Puisto on perustettu vuonna 1978.


title: Eifelin kansallispuisto

text: Eifelin kansallispuisto on luonnonsuojelualue Saksan länsiosassa, Nordrhein-Westfalenin osavaltiossa. Sen tyypillisiä maisemaelementtejä ovat pyökkimetsät, tammimetsät ja rotkoissa virtaavat purot. Tunnettuja eläinlajeja ovat villikissa ja majava.


title: Ilkka Ruutu

text: Ilkka Ruutu (s. 1969) on suomalainen arkkitehti, joka työskentelee tällä hetkellä rakennuttamisen toimialajohtajana Puolustushallinnon rakennuslaitoksessa.


title: Ilkka Ruutu

text: Ruutu on työskennellyt aiemmin Nurmijärven teknisenä johtajana, Töölönlahden aluerakentamisprojektin johtajana sekä Hämeenlinnan asuntomessujen projektipäällikkönä. Vuodesta 1994 vuoteen 2002 hän työskenteli yrittäjänä omassa arkkitehtuuri- ja designtoimistossaan.


title: Ilkka Ruutu

text: Ruudun isä on eversti Kaarle Ruutu ja isoisä kenraalimajuri Juhani Ruutu. Juhani Ruudun isä oli professori Yrjö Ruutu ja tämän isä professori Johan Wilhelm Ruuth.


title: Malin matkailu

text: Malin matkailu on lähinnä liike- ja kulttuurimatkailua. Sen tärkein houkutin on maan alkuperäinen kulttuuri yhdistettynä luonnonolosuhteisiin. Mali on matkailumaana kehittymätön ja sen turvallisuustilanne on vuoden 2012 sisällissodan jäljiltä heikko. Länsimaat kehottavat välttämään matkustamista Maliin.


title: Malin matkailu

text: Ulkomaiset matkailijat saapuvat Maliin Bamakon Senoun kansainvälisen lentoaseman kautta tai maanteitse. Malin muut viisi kansainvälistä lentokenttää eivät maan turvallisuustilanteen takia ole juurikaan käytössä.


title: Malin matkailu

text: Vuonna 2016 Maliin saapui 173 246 ulkomaista matkailijaa. Suurimmat kävijämaat olivat Ranska (28 %) ja Länsi-Afrikan maat. Suomesta saapui 140 matkailijaa. Matkan syynä ovat useimmiten sukulaisten ja ystävien tapaaminen (37 % vuonna 2014), liikeasiat tai kokous (32 %) ja lomanvietto (13 %).


title: Malin matkailu

text: Maan sisäinen matkailu on etupäässä liikematkailua tai sukulaisten ja ystävien tapaamista. Lomamatkailu on taloudellisista ja kulttuurisista syistä hyvin vähäistä. Kotimaanmatkailun havaittiin 2000-luvun alussa kasvavan nopeasti, mutta sen laajuutta ja taloudellista merkitystä on vaikeaa arvioida.


title: Malin matkailu

text: Ulkomailta tulevista matkailijoista neljäsosa yöpyy hotelleissa. Vuonna 2014 hotellivieraita oli 75 986 ja yöpymisiä 109 500, joista ulkomaalaisten osuus oli 69 ja 65 prosenttia. Hotellivieraista suurimmat ulkomaalaisryhmät muodostivat ranskalaiset (15 %), länsiafrikkalaiset (14 %), yhdysvaltalaiset (10 %) ja saksalaiset (5 %).


title: Malin matkailu

text: Suurin osa ulkomaalaisista matkailijoista on yksityisen tai julkisen sektorin palveluksessa. Opiskelijoiden osuus on yli kymmenen prosenttia. Markkinoinnin kohteena olevia matkailijatyyppejä ovat nuori reppumatkailija, vähän vanhempi ja varakkaampi ”nuori seikkailija”, keski-ikäinen massaturisti, keski-ikäinen ”varakas seikkailija”, kongressivieras sekä tietyistä nähtävyyksistä kiinnostunut mukavuudenhaluinen ja varakas keski-ikäinen, jotka viettävät maassa kolmesta päivästä kolmeen viikkoa. Matkailumaana Mali ei ole erityisen halpa. Lentolippu Pariisista vie puolet reppumatkailijan ja neljänneksen varakkaan seikkailijan matkabudjetista eikä jälkimmäinen löydä odotuksiaan vastaavia palveluja.


title: Malin matkailu

text: Matkailutuotteena Malin myyntivaltti on maan autenttinen kulttuuri: sen kansojen rikkaat ja elävät perinteet, elintavat, arkkitehtuuri sekä muut aineelliset ja henkiset tuotteet, jotka liittyvät Saharan, Sahelin ja Sudanin vyöhykkeiden maisemiin ja ilmasto-olosuhteisiin. Eläimistöltään köyhtynyt luonto ei sellaisenaan kykene kilpailemaan muiden Afrikan maiden kanssa. Malin kansoista matkailijoiden keskuudessa tunnetuin ovat dogonit, joiden asuinympäristö, elämäntapa ja animistiset perinteet ovat jo kauan kiinnostaneet kansatieteilijöitä. Toinen vetonaula on eurooppalaisia vuosisatojen ajan kiehtonut Timbuktu Nigerjoen ja Saharan rajalla. Kulttuurimatkailun liepeillä ovat ekomatkailu (käynnit luonnonpuistoissa ja lintuharrastus), joki- ja aavikkomatkailu, kulttuuri- ja musiikkifestivaalit, uskonnolliset kohteet, metsästys ja kalastus sekä retkeily ja kiipeily.


title: Malin matkailu

text: Malin matkailureitit alkavat Bamakosta. Niistä tärkein johtaa maan keskiosan Moptiin, Djennéen ja Dogonimaahan sekä edelleen Timbuktuun ja Gaoon. Muita kohteita ovat Ségou, Sikasso, Kayes ja Bamakon lähiympäristö.


title: Malin matkailu

text: Maan tärkeimmät nähtävyydet ovat sen maailmanperintökohteet Djenné, Timbuktu ja Askian hauta Gaossa, Bandiagaran kallio ja Dogonimaa. Muita nähtävyyksiä ovat Gourman norsut ja Homborivuoret, Nigerin sisämaasuisto, Bafing Makanan ja Boucle du Baoulén luonnonsuojelualueet sekä Essoukin kalliopiirrokset.


title: Malin matkailu

text: Nähtävyyksien ylläpito, saavutettavuus ja niistä tiedottaminen on puutteellista. Matkailijan silmään osuvat kaikkialla lojuvat jätekasat ja luontoon heitetyt muovipussit. Muita ongelmia ovat vesihuolto ja sanitaatio, maan sisäinen liikenne ja pankkipalvelut. Positiivisiin puoliin kuuluu maan väestö, joka on luonnostaan ystävällistä, avuliasta ja avointa matkailijaa kohtaan. Mali on matkailumaana vielä kehittymätön, ja matkailijan on helppo luoda aito suhde paikallisiin ihmisiin.


title: Malin matkailu

text: Majoituspalveluista puolet sijaitsee Bamakossa ja lähes 15 prosenttia maan keskiosassa Moptin alueella. Niistä valtaosa on tasoltaan hyvin vaatimattomia, mutta Bamakosta löytyy myös neljän ja viiden tähden hotelleja. Dogonikylissä yövytään alkeellisilla leirintäalueilla, mikä rajoittaa kävijäkuntaa. Vuonna 2014 Malissa oli 675 hotellia, 10 214 hotellihuonetta ja 13 469 vuodepaikkaa. Lukuihin eivät sisälly maan pohjoisosan Gaon, Kidalin ja Timbuktun alueiden hotellit, jotka olivat yhä suljettuina.


title: Malin matkailu

text: Bamakon hotellit, kansainvälinen konferenssikeskus CICB, Amadou Hampaté Ban kulttuuripalatsi ja Djoliba-keskus tarjoavat tiloja kokousten ja konferenssien järjestämiseen. Korkeatasoisia ravintolapalveluja on vähän. Ruokaa on helposti saatavilla ja se on yleensä turvallista syödä, mutta malilaisesta keittiöstä tuskin tulee maan matkailuvalttia.


title: Malin matkailu

text: Kulttuurimatkailun luonteen takia oppaalla on tärkeä rooli välittäjänä. Oppaita varten on kehitetty koulutus- ja lupajärjestelmä, jonka tarkoituksena on parantaa palvelun laatua ja estää epärehellisten yrittäjien toiminta. Vuonna 2014 Malissa oli 319 matkatoimistoa ja 522 virallista matkaopasta. Toimistoista lähes 90 prosenttia toimii Bamakossa ja oppaista lähes puolet Moptin alueella.


title: Malin matkailu

text: Matkailun kehittämiseen liittyy käsityöammattien tukeminen. Malilaisten käsityöläisten valmistamia matkamuistoja ovat puuveistokset, nahkatyöt, korit, keramiikka, bogolanin kaltaiset tekstiilit, kulta- ja hopeakorut sekä perinteiset soittimet.


title: Malin matkailu

text: Ennen vuoden 2012 sisällissotaa Malia pidettiin melko turvallisena matkailumaana maan pohjoisosia lukuun ottamatta. Sodan aikana matkailijamäärät laskivat, mutta palasivat ennalleen vuonna 2014. Maan pohjois- ja keskiosissa on kuitenkin yhä levotonta ja myös etelässä on tehty terrori-iskuja matkailukohteisiin. Ranskan ja Britannian ulkoministeriöt kehottavat välttämään matkailua Malin koko alueella ja pidättäytymään erityisesti matkustamisesta maan pohjois- ja keskiosiin.


title: Malin matkailu

text: Maailman matkailuneuvosto WTTC:n mukaan Malin matkustus- ja matkailuelinkeino tuotti vuonna 2017 508 miljoonaa euroa, mikä on 3,8 prosenttia maan bruttokansantuotteesta. Välilliset tulot mukaan luettuna alan kokonaisarvo on 1,16 miljardia euroa (8,7 % BKT:sta). Matkustaminen ja matkailu työllistivät välittömästi 75 000 henkilöä, mikä on 2,1 prosenttia työvoimasta. Alan kokonaistyöllistävä vaikutus oli 5,8 prosenttia. Luvuista 18,8 prosenttia on ulkomaista matkailua ja 24,1 prosenttia lomamatkailua.


title: Malin matkailu

text: Malin matkailu on toipunut vuoden 2012 sisällissodan aiheuttamasta romahduksesta, ja sen odotetaan kasvavan voimakkaasti. Toisaalta myös lähtötaso on alhainen. Maailman 185 maasta Mali on matkailutulojen suhteen 133. sijalla ja suhteessa bruttokansantuotteeseen 109. sijalla. Esimerkiksi Nigeriaan ja Senegaliin verrattuna ulkomaisten matkailijoiden määrä on vähäinen.


title: Malin matkailu

text: Matkailun edistämisestä vastaa käsityö- ja matkailuministeriön alainen virasto Office malien du tourisme et de l’hôtellerie eli OMATHO. Sen tunnuslause on "Mali, aitoa Afrikkaa".


title: Frank Ramsey (koripalloilija)

text: Frank Vernon Ramsey jr. (13. heinäkuuta 1931 Corydon, Kentucky – 8. heinäkuuta 2018 Madisonville, Kentucky) oli yhdysvaltalainen koripalloilija. ”Alkuperäisenä kuudentena pelaajana” tunnettu Ramsey voitti koko NBA-uransa ajan edustamassaan Boston Celticsissä seitsemän NBA:n mestaruutta. Celtics on jäädyttänyt Ramseyn pelinumeron, ja hänet on nimetty Basketball Hall of Fameen.


title: Frank Ramsey (koripalloilija)

text: Ramsey pelasi yliopistokoripalloa vuosina 1950–1954 Kentuckyn yliopiston joukkueessa. Boston Celtics varasi hänet NBA:han viidennellä vuorolla . Ramsey edusti NBA-urallaan ainoastaan Celticsiä, joka hänen aikanaan muodosti yhden sarjan historian suurimmista dynastioista. Ramsey ja Celticsin valmentaja Red Auerbach muodostivat nk. kuudennen pelaajan käsitteen, kun muun muassa Bob Cousyn ja Bill Russellin tähdittämässä joukkueessa Ramsey oli usein ensimmäinen vaihdosta tullut pelaaja. Ramsey voitti Celticsissä seitsemän NBA:n mestaruutta (vuosina 1957 ja 1959–1964). Hän myös valmensi yhden kauden ABA:ssa. Celtics on jäädyttänyt Ramseyn pelinumeron 23, ja Basketball Hall of Fameen hänet nimettiin vuonna 1982. Ramsey kuoli 86-vuotiaana 8. heinäkuuta 2018.


title: Samuli Putron diskografia

text: Tämä on suomalaisen laulaja-lauluntekijä Samuli Putron soolouran diskografia.


title: Samuli Putron diskografia

text: Listasijoitukset ovat Suomen viralliselta singlelistalta (Single Top 20), Suomen viralliselta latauslistalta (Top 30, vuodesta 2007 lähtien), Suomen Radiolistalta (Radio Top 100) ja Rumba-lehden 50 Hittiä -listalta (Rumba Top 50).


title: KAJ (yhtye)

text: KAJ on suomenruotsalainen musiikki- ja viihderyhmä Pohjanmaan Vöyriltä. Sen teknotyylinen huumorimusiikki perustuu suomenruotsin Vöyrin murteeseen, jota useimpien ruotsinkielistenkin on vaikea ymmärtää.


title: KAJ (yhtye)

text: Yhtyeen kolme jäsentä ovat Kevin Holmström, Axel Åhman ja Jakob Norrgård, joiden etunimistä yhtyeen nimi tulee.


title: KAJ (yhtye)

text:
Yhtye perustettiin 2009. Vuonna 2014 heidän laulunsa ”Jåo nåo e ja jåo YOLO ja nåo” valittiin vuoden suomenruotsalaiseksi radiokappaleeksi ja vuonna 2015 heidät valittiin vuoden pohjanmaalaisiksi.
Musiikkiprojektien ja useiden konserttien lisäksi heillä on on ollut 24 esityskertaa saanut show Wasa Teaterissa ja 2014 he tekivät joulukalenteriohjelman Yle X3M -radiokanavalle.


title: KAJ (yhtye)

text: Syksyllä 2018 saa ensi-iltansa KAJ-yhtyeen ja Wasa Teaterin yhteistuotantona tekemä musikaali "Gambämark", jonka ohjaa teatterin aiempi johtaja Ann-Luise Bertell. Sitä esitetään teatterin remontin vuoksi entisessä elokuvateatteri Ritzissä.


title: KAJ (yhtye)

text: KAJ on julkaissut kolme albumia. Ne on tuottanut vaasalainen Janne Hyöty, joka tunnetaan myös yhtenä Suomen tuotteliaimmista euroviisukarsintakappaleiden säveltäjistä. KAJ:n musiikkivideot ovat saaneet YouTubessa satoja tuhansia katselukertoja.


title: Handley Page

text: Handley Page oli ensimmäinen brittiläinen lentokonevalmistaja, jonka Frederick Handley Page perusti vuonna 1909.


title: Handley Page

text: Vastustaessaan hallituksen tavoitteita yhdistää lentokonevalmistajia yritys ei pystynyt enää kilpailemaan suurempien yritysten kanssa ja ajautui konkurssiin vuonna 1970. Konkurssin jälkeen Scottish Aviation hankki yrityksen omistukseensa.


title: NRP Almirante Gago Coutinho (A523)

text: NRP Almirante Gago Coutinho (runkonumero A523) on Portugalin laivaston vuonna 1985 vesillelaskettu Dom Carlos I -luokan tutkimusalus.


title: NRP Almirante Gago Coutinho (A523)

text: Alus tilattiin Tacoma Boatbuilding Companyltä Tacomasta Washingtonista, missä köli laskettiin 16. huhtikuuta 1984. Alus laskettiin vesille 12. tammikuuta 1985 nimellä "USNS Assurance" (T-AGOS 5) kumminaan apulaislaivastoministeri Joseph K. Taussig Jr:n puoliso. Alus luovutettiin 1. toukokuuta Military Sealift Commandille ja otettiin palvelukseen vielä samana päivänä.


title: NRP Almirante Gago Coutinho (A523)

text: Vuonna 1999 alus luovutettiin Portugalille, joka liitti sen laivastoonsa tutkimusaluksena nimellä "NRP Almirante Gago Coutinho".


title: Mestarien liigan kausi 2018–2019

text: Mestarien liigan kausi 2018–2019 on Mestarien liigan 27. kausi, ja Euroopan parhaiden joukkueiden kesken pelattavan jalkapallocupin 64. kausi. Loppuottelu pelataan 1. kesäkuuta 2019 Madridissa pääkaupungissa Wanda Metropolitanolla.


title: Mestarien liigan kausi 2018–2019

text: Puolustavana mestarina kauteen lähtee espanjalainen Real Madrid.


title: Mestarien liigan kausi 2018–2019

text: Jokaisella karsintakierroksella sekä pudotuskierroksella joukkueet jaettiin sijoitettujen ja ei-sijoitettujen koreihin, jotka on määritetty mukaan. Joukkueet pelasivat toisiaan vastaan kotona ja vieraissa, eikä samaan ottelupariin voi päästä arvonnasta kahta joukkuetta samasta maasta.


title: Mestarien liigan kausi 2018–2019

text:
Esikarsintaan osallistui neljä joukkueetta UEFAn maapisteranking perusteella. Joukkueet arvottiin ensin kahteen ottelupariin, joiden voittajat kohtasivat yksiosaisessa loppuottelussa. Arvonta suoritettiin 12. kesäkuuta 2018. Hävinneet joukkueet jatkavat Eurooppa-liigan kauden 2018–2019 toiselle karsintakierrokselle.
Ensimmäisen ja toisen karsintakierrosten arvonta suoritettiin 19. kesäkuuta 2018. Ensimmäiset osaottelut pelataan 10. ja 11. heinäkuuta 2018. Toiset osaottelut pelattaan 17. ja 18. heinäkuuta. Hävinneet joukkueet jatkavat Eurooppa-liigan kauden 2018–2019 toiselle karsintakierrokselle.
Ensimmäiset osaottelut pelattaan 24. ja 25. heinäkuuta 2018. Toiset osaottelut pelattaan 31. heinäkuuta ja 1. elokuuta. Toinen karsintakierros on jaettu kahteen ryhmään: Mestarit (liigamestareille) ja Parhaiten sijoittuneet (ei-mestareille). Hävinneet joukkueet molemmista ryhmistä jatkavat Eurooppa-liigan kauden 2018–2019 toiselle karsintakierrokselle.
Kolmas karsintakierros on jaettu kahteen ryhmään: Mestarit (liigamestareille) ja Parhaiten sijoittuneet (ei-mestareille). Hävinneet joukkueet molemmista ryhmistä jatkavat Eurooppa-liigan kauden 2018–2019 play-off-kierrokselle. 20 joukkuetta pelaa kolmannella karsintakierroksella. Otteluparien arvonta suoritetaan 23. heinäkuuta.


title: Mestarien liigan kausi 2018–2019

text: Play-off-kierros on jaettu kahteen eri ryhmään: Mestarit (liigamestareille) ja Parhaiten sijoittuneet (ei-mestareille). Hävinneet joukkueet molemmista ryhmistä siirtyivät Eurooppa-liigan kauden 2018–2019 lohkovaiheeseen. 12 joukkuetta pelaa tällä kierroksella. Otteluparit arvotaan 6. elokuuta.


title: Mestarien liigan kausi 2018–2019

text: Joukkueet jaettiin kahdeksaan neljän joukkueen lohkoon, joissa lohkojen joukkueet pelasivat toisiaan vastaan koti- ja vierasottelun. Jokaisen lohkon kaksi parasta pääsivät pudotuspelien neljännesvälieriin. Lohkon kolmanneksi sijoittuneet pääsivät Eurooppa-liigan kauden 2018–2019 ensimmäiselle pudotuspelikierrokselle ja neljänneksi sijoittuvat putosivat pois.


title: Mestarien liigan kausi 2018–2019

text: Jos lohkoissa päädyttiin tasapisteisiin, lohkosijoitukset ratkaistiin seuraavasti:


title: NRP Dom Carlos I (A522)

text: NRP Dom Carlos I (runkonumero A522) on Portugalin laivaston vuonna 1989 vesillelaskettu Dom Carlos I -luokan tutkimusalus.


title: NRP Dom Carlos I (A522)

text: Alus tilattiin Tacoma Boatbuilding Companyltä Tacomasta Washingtonista, missä köli laskettiin 29. helmikuuta 1988. Alus laskettiin vesille 28. tammikuuta 1989 nimellä "USNS Audacious" (T-AGOS 11) ja otettiin palvelukseen 12. kesäkuuta.


title: NRP Dom Carlos I (A522)

text: Alus poistettiin palveluksesta 9. joulukuuta 1996 ja alusluettelosta 6. helmikuuta 1997, kun se luovutettiin Portugalille.


title: NRP Dom Carlos I (A522)

text: Portugalin laivastoon alus liitettiin tutkimusaluksena nimellä "NRP Dom Carlos I".


title: Mä en pelkää

text: "Mä en pelkää" on laulaja ja lauluntekijä Lauri Tähkän 28. kesäkuuta 2018 julkaistu single. Kappale julkaistiin digitaalisena talleenteena striimauspalveluissa. Ensiesityksenä se kuultiin Provinssissa julkaisupäivänä. Kappaleen on tuottanut Jukka Immonen. "Mä en pelkää" -musiikkivideo julkaistiin ensinäytössä Iltalehti viihde- sivustolla ja YouTubessa 4. heinäkuuta 2018. Videon on kuvannut ja ohjannut Ville Juurikkala.


title: Kali Uchis

text: Kali Uchis, oikea nimi Karly-Marina Loaiza, (17. heinäkuuta 1993 Alexandria, Virginia, Yhdysvallat) on kolumbialais-amerikkalainen laulaja-lauluntekijä.


title: Kali Uchis

text: Uchis vieraili Suomessa ensi kertaa vuonna 2018 Ruisrockissa. Uchis esitti Ruisrockissa kappaleita albumiltaan "Isolation". Anton Vanha-Majamaan mukaan hän on laulajana "poskettoman hyvä". Vanha-Majamaa kirjoittaa myös, että Uchis jäi hieman etäiseksi, mikä saattoi olla myös tarkoituksellista: Uchis "on omassa maailmassaan ja omissa sydänsuruissaan vellova diiva, joka vaikuttaa laulavan ja tanssivan etupäässä itselleen". Hän on julkaissut vuonna 2015 EP:n "Por Vida".


title: NRP Schultz Xavier (A521)

text: NRP Schultz Xavier (runkonumero A521, IMO 7104829, MMSI 263123000) on Portugalin laivaston vuonna 1972 valmistettu hinaaja.


title: NRP Schultz Xavier (A521)

text: Alus on valmistettu 1972 Arsenal do Alfeitessa Lissabonissa.


title: NRP Schultz Xavier (A521)

text: Alus on hinaajana Funchalissa Madeiralla.


title: NRP Sagres (A520)

text: NRP Sagres (runkonumero A520, IMO 8642579, MMSI 263141000) on Portugalin laivaston vuonna 1937 valmistettu koululaiva.


title: NRP Sagres (A520)

text: Kolmimastoinen parkkitakiloitu alus tilattiin Blohm + Vossilta Hampurista ja se laskettiin vesille 30. lokakuuta 1937 nimellä "Albert Leo Schlageter".


title: NRP Sagres (A520)

text: Saksan laivastossa alus aloitti palveluksensa koululaivana päällikkönään Bernhard Rogge. Tehtyään joukon koulutuspurjehduksia alus sijoitettiin toisen maailmansodan alettua ankkuriin esikuntatiloiksi, kunnes se 1944 palautettiin Itämerelle kuljetusalukseksi.


title: NRP Sagres (A520)

text: Alus osui 14. marraskuuta 1944 miinaan Sassnitzin edustalla ja se hinattiin Swinemündeen ja edelleen Flensburgiin, jossa se joutui liittouneiden käsiin. Alus kuului Yhdysvalloille, joka myi sen 1948 Brasilialle nimelliseen viiden tuhannen dollarin hintaan.


title: NRP Sagres (A520)

text: Alus hinattiin Rio de Janeiroon, missä se liitettiin Brasilian laivastoon koululaivana nimellä "Guanabara". Vuonna 1961 Portugalin suurlähettiläs Teotónio Pereira ihastui alukseen. Portugalin laivasto osti 1962 aluksen korvatakseen koululaiva "NRP Sagresin", joka kuljetettiin Hampuriin museoitavaksi. Portugalin laivasto nimesi aluksen palvelukseen otettaessa "Sagresiksi" runkonumerolla A520.


title: NRP Sagres (A520)

text: Vuonna 2010 alus teki pisimmän purjehduksensa kiertäessään maapallon päällikkönään Pedro Proenca Mendes. Alus lähti 19. tammikuuta Lissabonista, minne se palasi 24. joulukuuta.


title: Mestarien liigan kauden 2018–2019 karsintavaihe ja play-off-kierros

text:
Mestarien liigan kauden 2018–2019 karsintavaihe pelattiin 26. kesäkuuta – 14. elokuuta 2018 ja play-off-kierros 21.–29. elokuuta 2018.!colspan=5|Välierät
!colspan=5|Loppuottelu
"Sheriff Tiraspol voitti 4–2 yhteistuloksella."


text: "Shkëndija voitti 5–4 yhteistuloksella."


text: "Sūduva Marijampolė voitti 3–2 yhteistuloksella."


text: "FK Karabah|Karabah voitti 1–0 yhteistuloksella."


text: "Videoton voitti 3–2 yhteistuloksella."


text: "Malmö voitti 5–0 yhteistuloksella."


text: "Helsingin Jalkapalloklubi|HJK voitti 5–2 yhteistuloksella."


text: "Ludogorets Razgrad voitti 9–0 yhteistuloksella."


text: "Legia Varsova voitti 4–0 yhteistuloksella."


text: "Rosenborg BK|Rosenborg voitti 3–2 yhteistuloksella."


text: "Kukësi voitti 1–1 vierasmaalisäännön perusteella."


text: "Hapoel Be’er Sheva voitti 7–2 yhteistuloksella."


text: "Belgradin Punainen tähti voitti 2–0 yhteistuloksella."


text: "Celtic voitti 6–0 yhteistuloksella."


text: "Spartak Trnava voitti 2–1 yhteistuloksella."


text: "Astana voitti 3–0 yhteistuloksella."!colspan=5|Mestarit


text: !colspan=5|Parhaiten sijoitetut!colspan=5|Mestarit


text: !colspan=5|Parhaiten sijoitetut


title: Ferrokelataasi

text: Ferrokelataasi tai protoporfyriiniferrokelataasi on lyaaseihin kuuluva entsyymi, joka katalysoi rauta-ionien kelatoitumista protoporfyriini IX:n ja tuotteena muodostuu hemimolekyyli. Ferrokelataasia tavataan kaikista monissa aitotumaisissa eliöissä ja eräissä bakteereissa. Ferrokelataasin EC-numero on EC 4.99.1.1.


title: Ferrokelataasi

text: Rakenteeltaan ferrokelataasi on kahdesta samanlaisesta alayksiköstä koostuva dimeeri. Ihmisen entsyymin molekyylimassa on 80–84 kDa. Eläinten lisäksi ferrokelataasia tavataan muun muassa kasveissa ja bakteereissa. Entsyymi on kiinnittynyt mitokondrioiden sisäkalvoon. Aitotumaisten eliöiden ferrokelataasi sisältää koentsyyminään raudan ja rikin muodostaman klusterin ja on siis rauta-rikkiproteiini. Bakteereilla osa ferrokelataaseista sisältää tämän klusterin, osa ei. Osa bakteerien ferrokelataaseista on rakenteeltaan monomeerejä.


title: Ferrokelataasi

text: Ferrokelataasi hyväksyy substraateikseen protoporfyriini IX:n lisäksi myös eräitä muita porfyriinejä kuten hematoporfyriinin, mesoporfyriinin ja deuteroporfyriinin. Raudan lisäksi entsyymi voi liittää porfyriineihin myös jonkin muun metalli-ionin esimerkiksi koboltin tai sinkin. Ferrokelataasi katalysoi metalli-ionin ja porfyriinin pyrrolirenkaiden typpiatomien välisten sidosten muodostumista. Jotta sidos metalliatomin välille muodostuu, katalysoi entsyymi rakenteen muutoksen porfyriinimolekyylissä ja rakenne muuttuu tasomaisesta hieman taipuneeksi. Tämän jälkeen entsyymi katalysoi ionin ja porfyriinin välisten sidosten muodostumista ja viimeinen vaihe on kahden protonin vastaanottaminen porfyriinimolekyyliltä. Hemiryhmä on ferrokelataasin inhibiittori ja hemin määrä säätelee entsyymin aktiivisuutta. Muita entsyymin inhibiittoreita ovat raskasmetallit kuten lyijy ja elohopea.


title: Ferrokelataasi

text: Ferrokelataasin puutteellinen toiminta johtaa porfyrioihin kuuluvaan harvinaiseen sairauteen erytropoieettiseen protoporfyriaan. Tässä sairaudessa protoporfyriini IX:ää kertyy elimistöön. Tämä molekyyli aiheuttaa auringonvalon vaikutuksesta happiradikaalien muodostumista, mikä ilmenee auringonvalon aiheuttamana allergisina iho-oireina. Tauti voi aiheuttaa myös maksan toimintahäiriöitä. Tauti periytyy autosomien välityksellä.


title: Stalwart-luokka

text: Stalwart-luokka oli Yhdysvaltain laivaston kahdeksantoista aluksen muodostama merentutkimusalusluokka, jonka alukset olivat palveluksessa huhtikuusta 1984 tammikuuhun 1990. Aluksista kolme on muutettu huumeidenvastaista taistelua varten poistamalla SURTASS-järjestelmä () ja lisäämällä ilmavalvontatutka sekä viestikalustoa.


title: Intianvesikäärme

text: Intianvesikäärme eli naamiovesikäärme ("Homalopsis buccata") on vesivaletarhakäärmeiden heimoon kuuluva käärmelaji. Sitä tavataan Bangladeshista, Kambodžasta, Indonesiasta (Jaava, Kalimantan, Sulawesi, Sumatra), Malesiasta, Myanmarista, Thaimaasta ja Vietnamista.


title: Intianvesikäärme

text: Intianvesikäärmeen väritys on melko vaihtelevaa. Poikaset ovat kynän paksuisia, väriltään tummanruskeita tai mustia, ja niillä on oransseja, punaisia tai vaaleita juovia mustilla reunoilla. Aikuiset ovat yksivärisen ruskeita tai harmaita ja juovitukseltaan haaleampia kuin poikaset. Vatsapuoli on valkeahko. Intianvesikäärmeen tunnistaa sen leveän, kolmiomaisen pään kuviosta. Sen silmän läpi kulkee ruskea viiva, joka muodostaa W-kirjaimen muotoisen tumman naamion. Aikuinen intianvesikäärme on ihmisen kyynärvarren tai jalan paksuinen, tavallisesti 70 senttiä pitkä, mutta se voi kasvaa noin 120-senttiseksi. Laji on lievästi myrkyllinen.


title: Intianvesikäärme

text: Intianvesikäärme elää sekä luonnollisissa että keinotekoisissa makea- ja murtovetisissä vesimuodostumissa, kuten joissa, soissa, kanavissa, lammissa ja metsävirroissa. Se viettää suurimman osan ajastaan vedessä tai rannalla pienissä koloissa. Se on aktiivinen yöllä. Intianvesikäärme syö pääasiassa pieniä kaloja, sammakoita ja nuijapäitä, mahdollisesti myös äyriäisiä. Sitä pidetään tuhoeläimenä kalanviljelylaitoksissa. Naaras synnyttää 2–20 elävän poikasen poikueen.


title: Azerbaidžanin matkailu

text: Azerbaidžanin matkailu tarkoittaa matkailua Azerbaidžaniin. Azerbaidžan on sijalla 39 mitattaessa maassa vierailevien matkailijoiden määrää.


title: Azerbaidžanin matkailu

text: Azerbaidžanilla itsellään on suuret öljyvarat, jonka myötä se on osallisena vaikuttamassa maailmantalouden kasvuun. Azerbaidžanin alueella sijaitsee yhdeksän yhdestätoista ilmastovyöhykkeestä. World Travel and Tourism Concilin mukaan Azerbaidžan on yksi kymmenestä maasta, jossa turismi on kasvanut eniten vuosien 2010–2016 aikana. Azerbaidžan oli myös ensimmäisellä sijalla nopeimmin kehittyvien matkailutalouksien joukossa.


title: Azerbaidžanin matkailu

text: Turistiviisumin voi hankkia Azerbaidžanin suurlähetystöistä. Toinen vaihtoehto on hankkia e-viisumi. Tammikuussa 2017 Azerbaidžan otti käyttöön uuden elektronisen viisumisysteemin, joka sallii yhden maahantulon 30 päivän aikana. Virallisen verkkosivun nimi on ASAN visa ja se mahdollistaa e-viisumin hankkimisen 93 maan kansalaiselle. Viisumi myönnetään kolmen työpäivän kuluessa hakemuksesta. Viisumin hinta on 20 yhdysvaltain dollaria. Kiireellisen e-viisumin voi saada kolmessa tunnissa. Itsenäisten valtioiden yhteisön kansalaiset eivät tarvitse viisumia alle 90 päivän vierailuihin maassa. Poikkeuksena ovat Turkmenistanin ja Armenian kansalaiset, joilta edellytetään viisumin hankkimista.


title: Azerbaidžanin matkailu

text: Vuonna 2008 Azerbaidžanissa vieraili yli 1 400 000 matkailijaa. Vuonna 2016 Azerbaidžanissa vieraili matkailijoita eniten seuraavista maista:


title: Azerbaidžanin matkailu

text: Tällä hetkellä Azerbaidžanissa on 230 matkatoimistoa. Hotellien ja hostellien yhteenlaskettu määrä on yli 560.


title: Azerbaidžanin matkailu

text: Vuodesta 2002 valtio on perustanut turismia tukevia ohjelmia, esimerkiksi ”Turismin kehitysohjelma vuosille 2002–2005 ja 2010–2014”. Ohjelmalle asetettiin tavoiteeksi kerätä tilastoja matkailusta ja erityisesti sen vaikutuksesta BKT:hen. Toisen matkailua koskevan ohjelman on pannut alulle matkailuministeriö ja se on nimeltään ”Matkailun kehittäminen Azerbaidžanissa vuosina 2008–2016”. Ohjelma sisälsi suunnitelmia matkailuun liittyvän koulutuksen järjestämisestä ja majoituksen määrän lisäämisestä turistien houkuttelemiseksi Azerbaidžaniin.


title: Azerbaidžanin matkailu

text: Maaliskuussa 2018 kulttuuri- ja matkailuministeriön matkailuosaston päällikkö Aydin Ismiyev ilmoitti haluavansa luoda ”Halal-matkailua”. Ajatuksena on tarjota matkailumahdollisuuksia ja elämyksiä erityisesti islamilaisista maista tuleville. ”Halal-matkailua” pidetään matkailun uuteen nousevana suuntaan.


title: Azerbaidžanin matkailu

text: Pääkaupunki Bakun lisäksi, Azerbaidžanissa on yli 10 lomakeskusta. Merkittävimmät lomakeskukset sijaitsevat Gandžassa, Gabalassa ja Šekissa.


title: Azerbaidžanin matkailu

text: Gandžassa vierailijoille järjestetään erilaisia retkiä. Kaupunki on kuuluisa sen arkkitehtuurista ja erityisen tunnettu on vanha Gandžan portti.


title: Azerbaidžanin matkailu

text: Šeki on tunnettu arkkitehtuuriperinnöstään. Yksi tunnetuimmista nähtävyyksistä on Shaki Khansin palatsi. Sen rakennutti Muhammed Hasan Khan vuonna 1797. Palatsi kuuluu Unescon maailmanperintökohteisiin. Lisäksi kaupungista löytyy monia mausoleumeja, linnoituksia ja uskonnollisia kohteita.


title: Azerbaidžanin matkailu

text: Lenkoran on yksi merkittävimmistä Azerbaidžanin vanhoista kaupungeista. Se sijaitsee Kaspianmeren rannalla, lähellä Iranin rajaa.


title: Azerbaidžanin matkailu

text:
Pääkaupunki Bakusta löytyy useita historiallisia monumentteja eri aikakausilta.
Bakun vanhakaupunki muodostaa Bakun historiallisen ytimen. Joulukuussa 2008 vanha kaupunki, mukaan lukien Shirvanshahin palatsi ja Neitsyttorni, pääsivät UNESCOn maailmanperintökohteiden listalle.


title: Azerbaidžanin matkailu

text: Shirvanshahsin palatsi on yksi Azerbaidžanin arkkitehtuurisista helmistä. Se on peräisin 1400-luvulta. Palatsi sisältää historiallisen kompleksi, palatsin, kirjastohuoneen, Shirvanshahin huoneen, palatsin moskeijan ja minaretit, kylpylän ja Seyid Yahya Bakuvin huoneen.


title: Azerbaidžanin matkailu

text: Neitsyttorni sijaitsee vanhan kaupungin lounaisosassa. Se sijaitsi alun perin Kaspianmeren rannalla, mutta 1900-luvun alkupuolella maanvaltauksen jälkeen tornin erottaa rannasta vilkas katu ja monta puistikkoa. Torni rakennettiin nykyiseen muotoonsa 1100-luvulla tai mahdollisesti jo aiemmin. Joidenkin tutkijoiden mukaan ehkä 600–500-luvulla eaa. Torni rakennettiin kahdessa osassa. Alaosa, joka on 13.7 metriä korkea, on rakennettu ennen ajanlaskun alkua. Neitsyttorni korkein kohta on 29.7 metriä korkea. Paksuimmassa kohdassa tornin seinämä on 5 metriä paksu. Tornissa on kahdeksan tasoa ja 21 metriä syvä kaivo.


title: Azerbaidžanin matkailu

text: Niin kutsuttu ”Tulitemppeli” eli Ateshgahin temppeli sijaitsee Apšeronin niemimaalla noin 30 kilometrin päässä Bakusta. Temppelin nimi tulee iranin kielen sanasta Atash (آتش), joka tarkoittaa tulta. Ateshgahin temppeli on rakennettu 1600–1700 luvuilla. Temppeli on toiminut sekä hindulaisten, zarathurstralaisten että sikhiläisten pyhänä paikkana. Erityisen tärkeä temppeli on ollut zarathurstralaisille, joille Baku oli pyhiinvaelluksen ja filosofian keskus. Tutkijat ovat arvelleet, että Ateshgahissa sijaitsi muinaninen Zarathustralaisten pyhäkkö, mutta se tuhoutui islamilaisten armeijoiden valloittaessa Persiaa ja sen lähialueita.


title: Azerbaidžanin matkailu

text: Historiallinen kompleksi muutettiin museoksi vuonna 1975 ja nykyisin siellä vierailee noin 15 000 kävijää vuodessa. Se pääsi maailmanperintökohteiden listalle vuonna 1998.


title: Azerbaidžanin matkailu

text: Mardakan linnan alueella Bakun esikaupungissa sijaitsee kaksi historiallista tornia. Toinen nelikulmaisen muotoinen on rakennettu 1100-luvulla. Sen rakennetutti Akhsitan, Shirvanshah Mechehrinin poika. Torni pystytettiin Akhisitanin voiton kunniaksi. Torni on 22 metriä korkeaa ja sen seinään paksuus vaihtelee 1.6 metristä 2.6 metriin. Torni koostuu viidestä kerroksesta. Toinen torni on ympyrän muotoinen. Se tunnetaan paikallisten keskuudessa nimellä Shih-torni. Torni on 12.5 metriä korkea. Tornin seinään on kaiverrettu teksti, jonka mukaan tornin on rakennuttanut arkkitehti Abdulmejid Masud vuonna 1232.


title: Azerbaidžanin matkailu

text: Shaki Khansin palatsi Šekissa toimi Shaki Khansin kesäasuntona. Se sijaitsee noin 250 kilometrin päässä pääkaupunki Bakusta. Palatsi on rakennettu 1700-luvun alussa. Rakennus on koristeltu lasimaalauksilla ja koristelaatoilla. Teokset ovat saaneet vaikutteita Nizami Gandžavin töistä. Palatsin pihalta löytyy suihkulähde


title: Azerbaidžanin matkailu

text: Heydər Əliyev -keskus on modernin Bakun symboli. Arkkitehtuurina toimi tunnettu arkkitehti Zaha Hadid. Rakennus on saanut nimensä entisen presidentin Heydər Əliyevin mukaan. Keskusksesta löytyy muun muassa konferenssihuone, galleria ja museo.


title: Azerbaidžanin matkailu

text: Flame towerit ovat kolme pilvenpiirtäjää pääkaupunki Bakussa. Tornit ovat Bakun korkeimmat rakennukset. Rakennuksen huoneet toimivat asuntoina, hotelleina ja toimistoina. Flame towerin rakennuttamisen hinnaksi on arvioita 350 miljoonaa yhdysvaltain dollaria. Rakennustyöt aloitettiin vuonna 2007 ja rakennus valmistui vuonna 2012.


title: Azerbaidžanin matkailu

text: Vuoristoturismi on yksi suosituimmista turismin muodoista Azerbaidžanissa. Turisteja varten on rakennettu kaksi suurta lomakeskusta.


title: Azerbaidžanin matkailu

text: Vuoristoturismia on ollut tukemassa muun muassa Mountain Sport Club (MSC), joka perustetiin vuonna 1999. Kerhon perustaja oli Tarlan Ramazanov. MSC järjestää erilaisia tapahtumia kuten kiipeilymaratonin. Talvella 2003 kerhon jäsenet kiipesivät yhdessä Shakhdaghin huipulle. Ryhmän jäsenmäärää on jatkuvasti kasvussa.


title: Azerbaidžanin matkailu

text: Khinalig on korkemmalla Azerbaidžanin sijaitseva vuoristokylä. Se kuuluu Quban alueeseen, joka on tunnettu kaukaisesta sijainnistaan ja kauniista maisemistaan. Vuoriston korkein kohta on 2250 metriä merenpinnan yläpuolella. Kylän ympäriltä lyötyy lukuisia lähteitä ja luolia. Khinaligista löytyy myös pieni museo paikallisista historiallisista esineistä kuten työkaluista, vaatteista ja käsikirjoituksista.


title: Azerbaidžanin matkailu

text: Lahıcin kylä on kehittynyt muinaisen taiteen keskukseksi. Se sijaitsee Azerbaidžanin pohjoispuolella Suur-Kaukasuksen vuoriston eteläisellä rinnealueella, noin 1505 metriä vedenpinnan yläpuolella Girdimanchay-joen rannalla. Lahıc on tunnettu metsistään, vuorenhuipuistaan, vesiputouksistaan, historiallisista monumenteistaan ja rakennuksistaan sekä perinteisistä käsityötavoistaan.


title: Azerbaidžanin matkailu

text: Lazan kylä sijaitsee Shah vuorella noin 4 240 metriä merenpinnan yläpuolella.


title: Azerbaidžanin matkailu

text: Kansallispuistot tarjoavat mahdollisuuden ympäristön suojeluun, koulutukseen, tiedettä varten ja kulttuurin tutkimukseen. Azerbaidžanissa sijaitsee yhteensä yhdeksän kansallispuistoa: Zangezurin kansallispuisto, Shirvanin kansallispuisto, Ag-Golin kansallispuisto, Hirkanin kansallispuisto, Altyaghachin kansallispuisto, Absheronin kansallispuisto, Shakhdagin kansallispuisto, Göygölin kansallispuisto ja Gobustanin kansallispuisto.


title: Azerbaidžanin matkailu

text: Yksi kuuluisimmista nähtävyyksistä Bakun alueella on Gorbustanin kansallispuisto, joka on perustettu vuonna 1966. Se on tunnettu kivikaiverruksistaan, mutatulivuoristaan ja kaasukivialueistaan.


title: Azerbaidžanin matkailu

text: Kansallispuistossa on yhteensä noin 6 000 kalliopiirrosta. Kuvat esittävät muun muassa ihmisiä, eläimiä, aseita, rituaalitanssia, härkätaisteluja, venettä aseellisen soutajan kanssa, sotureita, kamelikaravaaneja, tähtiä ja aurinkoa. Kalliopiirrokset pääsivät Unescon maailmanperintökohteiden listalle vuonna 2007. Alueilla on myös jälkiä asutuksesta ja hautapaikoista. Vanhimmat näistä ovat peräisin ajalta viimeisimmän jääkauden jälkeen ja tuoreimmat keskiajalta.


title: Azerbaidžanin matkailu

text: Azerbaidžan toimi jalkapallojoukkue Atlético Madridin t-paitojen sponsorina vuosina 2012–2014. Pelipaitojen etuosaan painettiin teksti: ”Azerbaijan, the land of fire”. Paitojen sponsorointi maksoi Azerbaidžanille 12 miljoonaa euroa. Sponsoroinnin tavoite oli näkyvyyden saaminen ja turismin edistäminen Azerbaidžanissa.


title: Azerbaidžanin matkailu

text: Suurin osa museoista sijaitsee suurissa kaupungeissa kuten Bakussa, Gandžassa, Nakhchivanissa, Sumgaitissa, Lankaranissa, Mingachevirissä ja Šekissa. Azerbaidžanista löytyvät muun muassa seuraavat museot:Suosituimmat lajit, joita metsästetään Azerbaidžanin alueella ovat dagestanin vuohi, villisika, rusakko, viiriäiset ja vesilinnut.


title: Azerbaidžanin matkailu

text: Metsästyslupaa Azerbaidžanissa täytyy anoa Bakun ekologian ja luonnonvarojen osastolta sekä ekologian ja luonnonvarojen osastolta. Metsästys on kielletty Agdamin, Khanlarin, Goranboyn, Dashkasanin, Gadabayn and Ter Terin alueilla sekä Kaspianmeren alueella, vihreällä vyöhykkeellä, suojelluilla alueilla sekä lähellä kaupunkia ja lomakeskuksia.


title: Azerbaidžanin matkailu

text: Metsästyslupien hinnat ovat seuraavat: dagestan-vuohi: 24 manattia 75 kopeekkaa ($23.77), villisika: 16 manattia 50 kopeekkaa ($16.16), jänis: 2 manattia 20 kopeekkaa ($1.90), töyhtöhyyppä: 31 kopeekkaa (21-cent), ankka: 99 kopeekkaa ($0.95), nokikana: 31 kopeekkaa (21-cent), hanhi: 2 manattia 53 kopeekkaa ($2.85)


title: Azerbaidžanin matkailu

text: Azerbaidžanissa on jonkin verran terveysturismia. Erilaiset spat ovat olleet suosittuja Azerbaidžanissa Neuvostoajoista lähtien. Tällä hetkellä Azerbaidžanista löytyy useita parantolaita, joissa voi saada muun muassa sydän-, verisuoni-, hermosto-, luu-, lihas- ja ihohoitoja.


title: Azerbaidžanin matkailu

text: Suosituin parantola Azerbaidžanissa on Naftalan. Naftalan kaupunki sijaitsee 320 kilometrin päässä pääkaupunki Bakusta ja 50 kilometrin päässä Gandžasta. Naftalanin parantava maaöljy oli tunnettu jo antiikin aikoina. 1890-luvulla siitä alettiin valmistaa lääkintätarkoituksiin käytettävää naftalaania. Kuuluisan tutkimusmatkailija Marco Polon on kerrottu kuvanneen naftalaania iho-ongelmien ihmeparantajaksi. 1930-luvulla Naftalaaniin perustettiin öljyhoitoja tarjoava parantola-kylpylä.


title: Vakaasti harkiten

text: Vakaasti harkiten on Seppo Jokisen kirjoittama jännitysromaani vuodelta 2017.


title: Vakaasti harkiten

text: Tamperelaiselta uimarannalta löytyy ruumis joka on surmattu niskaan upotetulla naskalilla.


title: Vakaasti harkiten

text: Epäilty löytyy nopeasti mutta tietenkin hän kiistää teon; todisteita on kuitenkin niin paljon että ei jää muuta mahdollisuutta kuin vangita hänet.


title: Vakaasti harkiten

text: Tästä Koskiselle tulee koko tarinan ajaksi todellinen päänsärky.


title: Vakaasti harkiten

text: Asiaa sotkee lisää vielä se että murhattu on sotkeutunut huumekauppaan - tosin aasinsillalla.


title: Vakaasti harkiten

text: Ja vangitun ollessa Kylmäkoskella tapahtuu toinen aivan samanlainen murha - ja samassa paikassa!


title: Vakaasti harkiten

text: Nyt uhri on ns. kilomies eli huumekauppias; Koskinen ja Tanja Ruuth virittävät voimansa yli resurssien ja lopulta tapaus selviää; viimeinen niitti on kun vangittu mies tunnustaa saatuaan selkäänsä vankilassa eräältä todella pahalta rikolliselta jota alkuperäinen murhattu oli luvannut avustaa kunhan elinkautinen olisi takana ...


title: Vakaasti harkiten

text: Kirjailijan vitsinä tarinassa on se että Kylmäkosken vankilan vartija joka ottaa Koskiseen yhteyttä asiasta on vankilassakin istuneen presidentti Risto Rytin kaima.


title: Vakaasti harkiten

text: Kaiken huippuna Koskisen ja Eini Passin välille nousee erittäin ikävä sanasota Koskisen ja Ullan seurustelusta joka Passin mukaan häiritsee vakavasti poliisintyötä - ja Koskinen päättää jäädä eläkkeelle heti lomaltaan; Ullan rauhoittava puhelu saa hänet hylkäämään eläkeajatukset.


title: Vakaasti harkiten

text: Syy Passin muuttuneeseen käytökseen on että hän on itsekin aviokriisissä - lopputulos tosin selviää vasta seuraavassa kirjassa.


title: Vakaasti harkiten

text: Lopussa selviää että Koskiselle suurta huolta aiheuttanut Ullan ahkera vierailu entisen miehen luona olikin ihan puhdasta talousasiaa: sokeutuva mies ei pysty itse hoitamaan eläkeasioitaan ja luona asuva tytär on aivan liian epäkäytännöllinen; Ulla tekee kerralla selväksi: mies jätti hänet nuoremman naisen takia ja saa olla ilman häntä siitä alkaen - tarkkaan ottaen: nuori nainen oli enää tekosyy koska tiet olivat jo muutenkin eri suuntiin.


title: Hrómundr Griprinpojan saaga

text: Hrómundr Griprinpojan saaga (isl. "Hrómundar saga Gripssonar") on keskiaikainen islantilainen saaga, jonka kirjoittajaa ei tunneta. Se luetaan niin kutsuttuihin muinaissaagoihin. Saaga kertoo merikuningas Óláfr Soturikuninkaan (isl. "liðsmannakonungr") joukkoihin kuuluvasta Hrómundrista ja tämän uroteoista. Nykypäivään säilynyt "Hrómundr Griprinpojan saaga" on mahdollisesti kirjoitettu vasta 1600-luvulla (pääkäsikirjoitus AM 601 b, 4to, 1600-l.), mutta se on proosaversio eräästä vuoden 1400 paikkeilla laaditusta "rímur"-runosta. Kyseinen runo, joka tunnetaan nimellä "Griplur" tai "Hrómundar rímur", taas pohjautuu nyt jo kadonneelle *"Hrómundar sagalle". Vaikka ei ollakaan varmoja siitä, että tämä kadonnut *"Hrómundar saga" olisi saatettu kirjalliseen muotoon jo 1200-luvulla, tiedetään, että saaga on kuitenkin tunnettu 1200-luvun Islannissa. Se mainitaan 1200-luvulla kirjoitetussa aikalaissaagassa "Þorgils saga ok Hafliða", sen sisältämän vuoteen 1119 ajoittuvan hääjuhlakuvauksen yhteydessä. Samassa yhteydessä mainitaan kyseisen saagan sisältäneen myös monia runoja, ja mainitaan saagan kuvaamista tapahtumista, jotka vastaavat sisällöllisesti "Griplurin" ensimmäistä puoliskoa. Nykypäivään säilynyt "Hrómundr Griprinpojan saaga" ei kuitenkaan sisällä runoutta. Alkuperäinen *"Hrómundar saga" on ollut tuttu myös useille muinaissaagojen kirjoittajille, sillä viitteitä saagan olemassaolosta on myös "Grímr Karvaposken saagassa", "Hálfdan Eysteinninpojan saagassa" sekä "Kävelijä-Hrólfrin saagassa". "Hrómundr Griprinpojan saagaa " ei ole suomennettu.


title: Hrómundr Griprinpojan saaga

text:
Muinaisesta menneisyydestä kertovat islantilaiset saagat alkoivat 1600-1700-luvulla herättää kiinnostusta erityisesti suurvalta-ajan Ruotsissa. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän näkemyksen seurauksena muinaissaagoja käytettiin ilman tarvittavaa lähdekritiikkiä myös suurvaltaideologian rakennusaineena ja propagandatarkoituksessa, vaikkakin osa aikalaistutkijoista suhtautui muinaissaagojen lähdearvoon epäillen jo tuolloin.
"Hrómundr Griprinpojan saagan" tapahtumista osa sijoittuu Norjan alueelle, mutta ajoittain tapahtumapaikkana on myös Sveanmaa (isl. "Svíþjóð"). Saagaa pidettiin siksi potentiaalisena lähteenä suurvallan historiasta, ja saaga ilmestyi ruotsinkielisenä käännöksenä Eric Julius Björnerin teoksessa "Nordiska kämpa dater " vuonna 1737 (Stockholm). Suurvalta-ajan Ruotsissa saagan alussa mainittu paikannimi "Garðar" taas tulkittiin Kiovan Venäjäksi (isl. "Garðaríki "), vaikkakin eräässä tanskalaisessa käsikirjoituksessa on tässä kohden säilynyt maininta, jonka mukaan paikka sijaitsisi Tanskassa (isl. "í Danmörk"). Björnerin teoksen perustana olleessa käsikirjoituksessa (Papp. fol. nr 67, v. 1687) mainintaa ei kuitenkaan ollut, minkä vuoksi käännöksen yhteydessä lähdettiin siitä oletuksesta, että paikka kuuluisi suurvallan vaikutuspiiriin. Björnerin teoksen loppuun lisäämistä jälkisanoista käy ilmi, ettei Björner itse epäillyt "Hrómundrin saagan" lähdearvoa, vaan katsoi varsin kritiikittömästi sen kuvaavan todellisia historiallisia tapahtumia.


title: Outo maa

text: Outo maa (The Strange Land, 1954), on Hammond Innesin Marokkoon sijoittuva jännitysromaani.


title: Outo maa

text: Kaksi saksalaisten sotavankia, Muukalaislegioonan kapteeni Gerald Duprez ja tsekkilääkäri Jan Kavan tapaavat Essenin kaupungissa. Ranskalainen sortuu keuhkokuumeeseen mutta viimeisinä sanoinaan jättää perinnön Kavanille: Tangerista etelään on Kasbah Foumin hylätty kaupunki jossa on unohdettu hopeakaivos; Kavan vannoo käyttävänsä kaivoksen tuoton ystävänsä rakastamien berberien eduksi.


title: Outo maa

text: Kavan selviää hengissä ja pääsee Englantiin. Tangeriin löytyy pääsy kun lähetyssaarnaajaksi siirtynyt entinen salakuljettaja Philip Latham (tarinan kokijahahmo) tarvitsee lääkärin tangerilaiselle asemalleen. Muuan seikkailija kuljettaa Kavanin Tangeriin mutta purjevene haaksirikkoutuu joskin Kavan pelastuu.


title: Outo maa

text: Tästä alkaa huikea seikkailu jonka päässä odottaa outo palkkio ...


title: Tuomittu keidas

text: Tuomittu keidas: romaani Arabiasta ("The Doomed Oasis", 1960) on Hammond Innesin kirjoittama jännitysromaani.


title: Tuomittu keidas

text: David Thomas - itselleen Whittaker - on Borstalin nuorisovankilan kasvatti joka pakenee laitoksestaan. Hän menee äitinsä luo ja siellä syntyy riita jonka huipuksi hän pieksee pahasti äitiään pahoinpidelleen isäpuolen joka kuolee ambulanssissa.


title: Tuomittu keidas

text: Tarinan kokijahahmo, asianajaja George Grant, yrittää auttaa poikaa. Tämä karkaa asianajajan hiljaisella avulla maasta ja päätyy Arabiaan, Saraifan pikkuvaltioon jossa hänen ja kaksoissiskon oikea isä, eversti Whittaker oleskelee. Saraifan ja Haddin pikkuvaltioiden välillä nousee pienimittainen sota johon poika sekaantuu. Asianajaja Grant seuraa häntä ja pitkän kehityksen kautta selviää että eversti Whittaker onkin oman etunsa tavoittelija joka vaihtaa puolta heti kun kuumenee. Tästä nousee isän ja pojan välille todella raivoisa riita joka päättyy vihaa pitäen eroon. Pienin syy ei ole se että eversti on oman etunsa vuoksi kääntynyt islamin uskoon ja poika - ilmeisesti häntä uhmatakseen - on jopa korostetusti kristitty.


title: Tuomittu keidas

text: Ja heti perään Haddin väki katkaisee Saraifan elintärkeät vuorilta tulevat vesijohdot. David, Grant ja neljä Saraifan arabia - vanha Salim, Ali, Hamid ja Ben Suleiman ratsastavat räjäyttämään Haddin kaivot kostona vesijohtojen katkaisulle. Seuranneissa kahakoissa Saraifan sheikki Mahmud, hänen veljensä Sultan ja poikansa Khalid saavat surmansa.


title: Tuomittu keidas

text: Aikanaan päästään pattitilanteesta rauhanneuvotteluihin. Eversti on kuitenkin kateissa ja hänen vanha poratorninsa on tuhottu. Neuvottelujen aikana Haddin emiiri heitättää everstin ruumiin vastapuolen jalkoihin.


title: Tuomittu keidas

text: Nyt mennään oikeuteen ja Davidia syytetään isänsä murhasta; hänet kuitenkin vapautetaan salavihkaa kesken kaiken ja hän katoaa. Olennaisessa osassa oleva öljy-yhtiö GODCO:n johtaja Sir Philip Gorde kieltäytyy tietämästä asiasta mitään ja asia jää siihen.


title: Tuomittu keidas

text: Grant ja pojan Dubaissa sairaanhoitajana työskennellyt kaksoissisar menevät naimisiin. He saavat häälahjana öljy-yhtiön kautta hopeisen arabialaisen kahvikannun, jonka saatekirjeen on allekirjoittanut Saraifan uusi hallitsija, šeikki Khalidin veli eli selvästi kadonnut David.


title: Ricardo plc

text: Ricardo plc on brittiläinen, julkisesti listattu insinööri- ja konsulttiyhtiö. Yhtiö on nimetty Harry Ricardon mukaan. Hän perusti vuonna 1915 "Engine Patents Ltd" -nimisen yhtiön, joka vuonna 1919 sijoittui Englannin kaakkoisrannikolle, West Sussexin Shorehamiin. Vuonna 1927 yhtiön nimeksi muutettiin "Ricardo Consulting Engineers Ltd". Nykyisin tämä yhtiö on Ricardo plc:n 100% omistama tytär. Yhtiö on eräs maailman johtavia teollisten insinööripalveluiden tuottajia teknologian, tuotekehityksen ja strategisen konsultoinnin alueilla. Ricardo kehittää moottoreita, voimansiirtolaitteita, ajoneuvojärjestelmiä, liikennetelematiikkaa "(ITS, Intelligent Transportation System)" sekä hybridi- ja sähkökäyttöjärjestelmiä. Yhtiö palvelee liikkumisen ja kuljettamisen, aseteollisuuden sekä kestävän kehityksen parissa työskenteleviä teollisuudenaloja.


title: Taistelu tukikohdasta

text: Taistelu tukikohdasta: seikkailuromaani (Wreckers Must Breathe, 1960) on Hammond Innesin kirjoittama jännitysromaani.


title: Taistelu tukikohdasta

text: Cornwallissa lomaileva lontoolainen teatterikriitikko Walter Graig (tarinan kertoja) ja hänen paikallinen kalastajaystävänsä Iso-Logan joutuvat vuonna 1939 saksalaisten sukellusvenemiesten vangeiksi.


title: Taistelu tukikohdasta

text: Heidät viedään salaiseen tukikohtaan jossa aluksi on hiukan tiukat paikat mutta tukikohdan päällikkö hermostuu liikaa yrittäneisiin Gestapon miehiin ja nämä palautetaan riviin; nyt vankien olo helpottuu. Yllättäen paikalle tulee lisää vankeja: toinen lehti-ihminen ja kolme walesilaista kaivosmiestä; nyt selviää että tukikohta on Cornwallissa oleva hylätty tinakaivos, "Wheal Garth".


title: Taistelu tukikohdasta

text:
Vangit punovat epätoivoisen juonen ja onnistuvat sytyttämään tulipalon jonka kehittämät kaasut tyrmäävät saksalaiset; sukellusveneiden pääsy sisään tai ulos estetään luhistamalla tulotunneli yhden sukellusveneen viisituumaisen kansitykin kranaatilla; yksi kaivosmiehistä kaatuu kahakassa.
Vangit pakenevat tukikohdasta itse kaivokseen; yritys on epätoivoinen, mutta juuri parhaaseen aikaan paikalle tulevat brittisotilaat kaivosmiesten avulla; jälkimmäisen porukan katoamisesta nousikin sen verran hälyä.


title: Taistelu tukikohdasta

text: Vielä pääosin palokaasujen tyrmäämät saksalaiset voitetaan helposti; saaliiksi jää viisi ehjää ja yksi vaurioitunut sukellusvene ja näiden sukeltava huoltoalus; neljä muuta onnistutaan tuhoamaan miinoittamalla tulotunnelin suu.


title: Azerbaidžanin mutatulivuoret

text: Mutatulivuorien yhteenlaskettu määrä maailmassa on noin 1000. Näistä lähes 400 sijaitsee Azerbaidžanin rannikkoalueella. Vaikka mutatulivuoret eivät koskaan kasva tavanomaisten tulivuorien kokoisiksi, läpimitaltaan ne voivat olla jopa kilometrin pitkiä ja satoja metrejä korkeita. Maailman suurimpia mutatulivuoria ovat Boyuk Kanizadagh ja Turaghai, jotka molemmat sijaitsevat Azerbaidžanissa.


title: Azerbaidžanin mutatulivuoret

text:
Mutatulivuoret sijaistsevat tyypillisesti öljyesiintymien yhteydessä. Esimerkiksi Lokbatanin, Garadghin, Neft Dashlarin ja Mishovdaghin mutatulivuorien alueelta on löytynyt useita öljy- ja kaasuesiintymiä.
Noin 20 vuoden välein mutatulivuori purkautuu syvällä maan alla luode suuren räjähdyksen. Kaasut purkautuvat maan syvistä kerroksista ja syttyvät ilmassa välittömästi tuleen. Mutatulivuoren purkaus aiheuttaa voimakkaan räjähdyksen ja maan tärinää. Yleensä räjähdykset eivät kuitenkaan ole vaarallisia ihmisille, koska mutatulivuoret sijaitsevat tarpeeksi kaukana asutuksesta.


title: Azerbaidžanin mutatulivuoret

text: Vuoden 1810 jälkeen Azerbaidžanin alueella on arvioitu olleen noin 200 mutatulivuoren purkausta 50 mutatulivuoressa. Esimerkiksi Toragay mutatulivuori on purkautunut kuusi kertaa vuosien 1841–1950 aikana. Mitattu korkein mutatulivuoresta tullut liekki on ollut noin 1000 metriä korkea.


title: Azerbaidžanin mutatulivuoret

text: Mutatulivuorista purkautuvaa laavaa ja mutaa käytetään raaka-aineina kemian- ja rakennusteollisuudessa sekä farmakologiassa.


title: Azerbaidžanin mutatulivuoret

text: Azerbaidžanista löytyy myös vedenalaisia mutatulivuoria. Kaspianmeren alla sijaitsee yli 140 mutatulivuorta. Bakun saarista kahdeksan on alun perin mutatulivuoria. Mutatulivuorien aktiivisuutta voi mitata havainnoimalla niiden eri-ikäisiä kerrostumia. On arvioitu, että Azerbaidžanin mutatulivuoret ovat aktivoituneet noin 25 miljoonaa vuotta sitten.


title: Yksinäinen hiihtäjä

text: Yksinäinen hiihtäjä on seikkailuromaani (The Lone Skier, 1947).


title: Yksinäinen hiihtäjä

text: Italian Cortinassa sijatsee Col da Vardan pieni hiihtokeskus johon kuljetaan eräänlaisella köysiradalla.


title: Yksinäinen hiihtäjä

text: Brittiläinen käsikirjoittaja Neil Blair saa ystävältään Derek Engelsiltä tarjouksen tehdä käsikirjoitus elokuvaan Yksinäinen hiihtäjä; elokuva osin kuvattaisiin juuri Col da Vardassa ja mukaan lähtee kookas kuvaaja Joe Wesson.


title: Yksinäinen hiihtäjä

text: Koska paikka on suhteellisen eristetty - sinne pääsee vain suksilla ja köysiradalla - paljastuu että todellinen syy oli natsien sotavuosina piilottama kulta-aarre. Paikalla olikin sekalainen seurakunta: italialainen taloa hoitava pariskunta jotka jäävätkin ulkopuolisiksi, italialainen gangsteri ja parittaja Stefan Valdini, ilotyttö Carla Rometta, gangsteri Gilbert Mayne, kreikkalainen natsi Keramikos sekä Blair, Wesson ja Engels.


title: Yksinäinen hiihtäjä

text: Kullasta nousee sisällissota; Mayne ampuu Valdinin ja köyttää Carlan tämän huoneeseen; nyt hän pakottaa loput miehet kaivamaan varastohuoneen lattian auki; kultalaatikot löytyvät mutta ne ovatkin täynnä multaa; gangsteri raivostuu ja menee huoneeseensa pohtimaan - mutta italialainen talonmies vapauttaakin vihasta suunniltaan olleen Carlan joka telkeää Maynen oven, kaataa sen ali kannullisen petrolia ja sytyttää tulipalon joka lopulta tuhoaa koko rakennuksen.


title: Yksinäinen hiihtäjä

text: Carla ja Mayne käyvät kaksintaistelun haulikolla ja pistoolilla Maynen ikkunassa - molemmat kuolevat. Engels selviää palosta ehjin nahoin ja lähtee hiihtäen hälyttämään apua, mutta viimeinen vihollinen, Keramikos, lähtee perään. Nyt paikalle tulee kauas näkyneen tulipalon hälyttämänä muuta apuvoimaa; Blair ja Wesson pelastetaan. Engels ruhjoutuu pahoin kivikossa kaatuessaan hiihtomatkalla ja kuolee Blairin käsiin.


title: Yksinäinen hiihtäjä

text: Keramikosin ruhjoo hengiltä lumivyöry jonka hän itse aiheutti ampumalla pakenijan perään.


title: Yksinäinen hiihtäjä

text: Kullan kohtalo jää auki. Blair arvelee tietävänsä missä se olisi mutta hänen mukaansa se oli jo tappanut liikaa.


title: KF Drita

text: Klubi Futbollistik Drita on jalkapalloseura Gjilanin kunnasta. Seura pelaa kaudella 2018–2019 Kosovon superliigassa, joka on maan korkein sarjataso. Drita voitti kaudella 2017–2018 Kosovon mestaruuden, mikä takasi paikan seuraavan kauden Mestarien liigaan.


title: Hálfdan Branankasvatin saaga

text: Hálfdan Branankasvatin saaga (isl. "Hálfdanar saga Brönufóstra ") on keskiaikainen islantilainen saaga, jonka kirjoittajaa ei tunneta. Se luetaan niin kutsuttuihin muinaissaagoihin. Saaga kertoo tanskanmaalaisesta kuninkaanpojasta Hálfdanista, joka joutuu lapsena pakenemaan isänsä surmanneita viikinkejä Bjarmien maahan (isl. "Bjarmaland") ja päätyy viikinkiretkillään myös "Hellulandiksi" kutsutulle alueelle, missä tapaa itselleen suureksi avuksi olevan peikkonaisen, Branan. "Hálfdan Branankasvatin saaga" on todennäköisesti kirjoitettu vuoden 1300 tietämillä. Saagassa on runsaasti kansansatumaisia piirteitä, minkä vuoksi se on yleensä kategorisoitu seikkailusaagaksi (saks. "Abenteuersaga"), jotka tyylillisesti ja teemallisesti muistuttavat usein kotoperäisiä ritarisaagoja. "Hálfdan Branankasvatin saaga" ei sisällä lainkaan runoutta. Saagasta on säilynyt lukuisia keskiajan jälkeisiä käsikirjoituksia, mikä osoittaa saagan olleen hyvin suositun. Sen osalta on tuotu esille myös saagan yhteydet toiseen muinaissaagaan, "Grímr Karvaposken saagaan" sekä "Sörli Vahvan saagaan", jonka kirjoittaja on todennäköisesti tuntenut "Hálfdan Branankasvatin saagan ". "Hálfdan Branankasvatin saagaa" ei ole suomennettu.


title: Hálfdan Branankasvatin saaga

text:
Kansansatumaisista piirteistään huolimatta myös muinaisesta menneisyydestä kertovat seikkailusaagat alkoivat 1600–1700-luvulla herättää kiinnostusta erityisesti suurvalta-ajan Ruotsissa. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän näkemyksen seurauksena muinaissaagoja käytettiin ilman tarvittavaa lähdekritiikkiä myös suurvaltaideologian rakennusaineena ja propagandatarkoituksessa, huolimatta siitä, että osa aikalaistutkijoista suhtautui muinaissaagojen lähdearvoon epäillen jo tuolloin.
"Hálfdan Branankasvatin saagan" tapahtumat sijoittuvat pääosin Tanskaan ja Pohjois-Euroopan länsiosiin, kuten Englantiin. Osa saagan episodeista sijoittuu kuitenkin Bjarmalandiin, joka 1600–1700-lukujen Ruotsissa luettiin osaksi suurvallan vaikutuspiiriä ja joka siksi herätti kiinnostusta Ruotsissa. "Hálfdan Branankasvatin saagaa" ei voida pitää lähteenä ajasta ja henkilöistä, joita se kuvaa. Suurvalta-ajan Ruotsissa kyseistä saagaa käsiteltiin kuitenkin historiallisena lähteenä. Koska ruotsalaiset eivät tuolloin enää ymmärtäneet muinaissaagojen kieltä, ilmestyi "Hálfdan Branankasvatin saaga" ruotsiksi käännettynä Eric Julius Björnerin teoksessa "Nordiska kämpa dater" vuonna 1737 (Stockholm).


title: Japanin tulvat 2018

text: Vuoden 2018 Japanin tulvat sattuivat keskikesällä taifuuni Prapiroonin noustua maihin 3. heinäkuuta ja aiheutettua rankkasateita erityisesti Japanin eteläosissa. Laajoissa tulvissa ja niiden aiheuttamissa maanvyöryissä kuoli ainakin 220 ihmistä. Lisäksi satoja on loukkaantunut. Pahimmat tulvat koettiin Hiroshiman prefektuurissa. Noin kaksi miljoonaa ihmistä määrättiin evakuoitavaksi kodeistaan, ja sunnuntaina 8. heinäkuuta noin 30 000 ihmistä vietti yönsä väliaikaisissa suojissa.


title: Rautapatriootti

text: Rautapatriootti () on Marvel Comicsin julkaisema sarjakuvahahmo. Rautapatriootti oli ennen Sotakone ja sitä ennen Rautamies. Hänen oikea nimi on James Rhodes. Rautapatriootti sai ensiesiintymisensä vuonna 2013. Don Cheadle näyttelee Rautapatrioottia elokuvassa "Iron Man 3". Hänen ryhmäsidokset on Stark-yhtiöt, Kostajat ja Länsirannikon Kostajat.


title: Eteläisen Leyten mutavyöry 2006

text: Eteläisen Leyten mutavyöry oli 17. päivänä helmikuuta 2006 kello 10.45 (10.46) Filippiinien Leyten saaren eteläosassa, Southern Leyten provinssissa tapahtunut maanvyöry (tarkemmin "rockslide-debris avalanche" -luokiteltu maanvyöry) ja suuronnettomuus. Kivisen mutavyöryn alle jäi suurin osa sortuneen vuorenrinteen alla sijainneesta Guinsahugonin kylästä (Barangay Guinsaugon). Onnettomuudessa menehtyi 1 126 ihmistä (toisen lähteen mukaan 1 221) ja tapahtuman johdosta 19 000 ihmistä joutui siirtymään kodeistaan. Suurin osa uhreista hautautui elävältä.


title: Eteläisen Leyten mutavyöry 2006

text: Maanvyöry käynnistyi, kun 450 metriä korkea, Filippiinien siirroksen murrosvyöhykkeellä () sijaitseva vuorenrinne petti. Sen kiviaines koostui vulkaanisista, kerrostuneista ja vulkanolastisista kivilajeista. Kiviaineksen tektoninen heikkeneminen oli seurausta noin 2,5 senttimetrin vuosivauhdilla etenevästä siirtymistä Filippiinien siirrosvyöhykkeessä.


title: Eteläisen Leyten mutavyöry 2006

text: Maanvyöryä edeltäneinä viikkoina seudulla oli satanut erittäin runsaasti, vajaan kahden viikon aikana yhteensä lähes 1 200 millimetriä. TRMM-satelliittimittausohjelman () mukaan Leyten saaren eteläosissa oli saatu 4.-7. helmikuuta 2006 välisenä aikana 500 millimetriä vesisadetta. Lisäksi Filippiinien säähavainnoista vastaavan PAGASA:n () seitsemän kilometrin päässä onnettomuuspaikasta lounaaseen Otikonissa sijaitseva sadeasema mittasi 8.-14. helmikuuta yhteensä 683,6 millimetrin sademäärän.


title: Eteläisen Leyten mutavyöry 2006

text: Onnettomuuspaikasta 25 kilometrin päässä länteen oli sattunut maanvyöryn aikoihin 2,6 momenttimagnitudin ("hyvin pieni") maanjäristys. Pian onnettomuuden jälkeen julkaistussa ensiraportissaan paikalliset tutkijat eivät kuitenkaan osanneet sanoa, olisiko tämä heikko järistys voinut olla osasyy maanvyöryn käynnistymisessä. Guinsaugon kylän asukkaat raportoivat kotikylänsä ja vuorenjyrkänteen siirroskohdan välillä virranneen puron kuivuneen kaksi päivää ennen maanvyöryä. Paikallisen vuoristoheimon miehet kertoivat tunteneensa maanjäristyksen kaksi kuukautta tuhoisaa maanvyöryä aiemmin ja olivat havainneet halkeamia maaperässä sen jälkeen. Tutkijat pitivät mahdollisena, että joki- ja sadevesi on saattanut tunkeutua näihin halkeamiin ja voinut "voidella" maakerroksen välisiä "liukutasoja" (slip planes).


title: Eteläisen Leyten mutavyöry 2006

text: Maanvyöryn laajuus erottuu selvästi oheisesta, maaliskuun 1. päivänä 2006 Terra-satelliitin ottamassa väärävärikuvasta. Vyöryalue löytyy tuoreemmastakin valokuva-aineistosta, esimerkiksi tapahtumakoordinaattien perusteella 10.7.2018 haettavasta Bing Mapsin ilmakuvasta.


title: Eteläisen Leyten mutavyöry 2006

text: Vuorenseinämästä irronneen kiviaineksen tilavuus oli noin 3,3 miljoonaa kuutiometriä. Maanvyöryn leveys oli enimmillään 1,52 kilometriä ja pituus (huipulta jokilaaksoon) 4,1 kilometriä. Korkeueroa vyöryllä oli 810 metriä ja sen vaakasuora ulottuvuus 3 800 metriä. Kaikkiaan vyöryssä siirtyi mukaan lähtenyt aines mukaanlaskien arviosta riippuen 15–21 miljoonaa kuutiota ainesta. Puhelutietojen (keston) ja maanvyöryn laajuuden perusteella vyöryn etenemisnopeudeksi on päätelty noin 100 kilometriä tunnissa Dynaamisella DAN-mallilaskelmalla tehdyn simuloinnin mukaan vyöryn etenemisnopeus olisi ollut 35 metriä sekunnissa.


title: Helsingin Kamarikuoroviikko

text: Helsingin Kamarikuoroviikko järjestettiin vuosina 1994-2000 pääkaupunkiseudun kamarikuorojen, lauluyhtyeiden ja Yleisradion yhteistyönä. Kamarikuoroviikko toimi sateenvarjona produktioille, joita esiintyjäryhmät tuottivat osana omaa vuosittaisesta toimintaansa. Lisäksi kuoroviikko edesauttoi esiintyjäryhmien keskinäistä musiikillista yhteistyötä. Tapahtuma sai taloudellista tukea myös Helsingin kaupungilta ja kulttuurirahastoilta- ja säätiöiltä.


title: Helsingin Kamarikuoroviikko

text: Tapahtuman tarkoituksen oli tarjota foorumi varsinkin a cappella-musiikille, jota oli muiden musiikkifestivaalien tarjonnassa vähän sekä mahdollistaa esiintyjäryhmien yhteisiä teemakokonaisuuksia.


title: Helsingin Kamarikuoroviikko

text: Helsingin Kamarikuoroviikon toiminnanjohtajana toimi tapahtuman perustaja Juha Hovinen vuosina 1993-1997, Kati Bergström vuosina 1997-1999 sekä Jaakko Mäntyjärvi 1999-2000.


title: Helsingin Kamarikuoroviikko

text: Radion kamarikuoron ulkomaisia vierailujohtajina olivat Kamarikuoroviikon konserteissa Dan-Olof Stenlund 1996, Anders Eby 1997 ja 1998 sekä Andrew Lawrence-King 1999. Kamarikuoroviikolla kantaesitettiin kahdeksan kuoroteosta, säveltäjinä Thomas Jennefelt, Jukka Linkola, Jaakko Mäntyjärvi ja Urmas Sisask. Konserttien lisäksi Kamarikuoroviikon konseptiin kuului lauluyhtyeiden viihteellisiä klubi-iltoja.


Helsingin Kamarikuoroviikko


title: Helsingin Kamarikuoroviikko

text:
6 konserttia
Kamarikuorot: Amici Cantus, Jubilate, Radion kamarikuoro, Tapiolan Kamarikuoro
Lauluyhtyeet: Octopus, Talla
Kantaesitys: Thomas Jennefelt "Tre sekvenser"
1995


title: Helsingin Kamarikuoroviikko

text:
5 konserttia ja yksi klubi-ilta
Kuorot: Amici Cantus, Jubilate, Radion kamarikuoro, Tapiolan Kamarikuoro
Lauluyhtyeet: Me Naiset, High Heels, Carpe Diem, Ulis, Köyhät Ritarit
Kantaesitykset: Urmas Sisask "Yleiset luomissanat op.51", Jaakko Mäntyjärvi "Pseudo-Yoik"
1996


title: Helsingin Kamarikuoroviikko

text:
4 konserttia, yksi jumalanpalvelus ja yksi klubi-ilta
Kuorot: Jubilate, Radion kamarikuoro, Tapiolan Kamarikuoro
Lauluyhtyeet: Bearberries, Cetus Noster, Clic, High Heels, Kallion kimallus, Mannerheimintie Transfer, Talla, The Miehet
1997


title: Helsingin Kamarikuoroviikko

text:
5 konserttia, kirkkokonsertit yhteistyönä Kirkko Soikoon! -festivaalin kanssa
Kuorot: Radion kamarikuoro, Tapiolan Kamarikuoro
Orkesterit: Suomalainen Kamariorkesteri
Lauluyhtyeet: Cantori Appassionati, Clic, Kvartettilaulajat, Lumen Valo, Talla
1998


title: Helsingin Kamarikuoroviikko

text:
5 konserttia ja kaksi klubi-iltaa
Kuorot: Grex Musicus, Kampin Laulu, Radion kamarikuoro, Tapiolan Kamarikuoro
Orkesterit: Sibelius-Akatemian soitinyhtye
Lauluyhtyeet konserteissa: Kamariherrat, Talla
Kantaesitykset: Jaakko Mäntyjärvi "Preludium till Dagen svalnar…", Jaakko Mäntyjärvi "Kouta", Jaakko Mäntyjärvi "More Shakespeare Songs", Jaakko Mäntyjärvi "Die Stimme des Kindes"
1999


title: Helsingin Kamarikuoroviikko

text:
6 konserttia
Kuorot: Grex Musicus, Jubilate, Philomela, Radion kamarikuoro
Lauluyhtyeet: Kamariherrat, Rajaton, Talla
Kantaesitys: Jukka Linkola "Mieliteko"
2000


title: Helsingin Kamarikuoroviikko

text:
7 konserttia
Kuorot: Amici Cantus, Cantinovum, Philomela, Kauniaisten Kamarikuoro, Tapiolan Kamarikuoro
Orkesterit ja soitinyhtyeet: Kamariorkesteri Capriccioso, Vital Bassoon
Lauluyhtyeet: Carpe Diem, Human Organ, Rajaton, Ring Ensemble, Runebergin Tortut, Talla


title: Rímur-runous

text: Rímur (yks. "ríma") ovat kertovia runoja, usein runomuotoon laadittuja saagoja tai saagojen episodeja, joita on laadittu ja esitetty Islannissa aina 1300-luvulta alkaen ja 1900-luvulle saakka. Varhaisempi "rímur"-runous on anonyymiä, sillä runoilijat alkoivat nimetä itsensä runojensa yhteydessä vasta reformaation jälkeen. Balladien (isl. "dansar") ohella "rímur"-runous on yksi islantilaisista kansanrunouden muodoista. Ne ovat olleet yksi suosituimmista kirjallisuuden muodoista Islannissa 1400-luvulta 1800-luvulle.


title: Rímur-runous

text: "Rímur"-runous on saanut vaikutteita keskiaikaisesta edda- ja skaldirunoudesta. Niissä käytetään esimerkiksi skaldirunoudelle tyypillisiä kenninkejä. "Rímur"-runouden nopea synty viittaa kuitenkin joidenkin tutkijoiden mielestä siihen, että varhaisimpien "rímur"-runojen esikuva olisi pohjautunut kulttuurin ulkopuolelta tulleille vaikutteille. Esitettäessä "rímur"-runoutta on kuhunkin runoon voinut liittyä tietynlainen melodia.


title: Rímur-runous

text: Suurin osa "rímur"-runoudesta on pitkiä kertomuksia, jotka pohjautuvat kotoperäiselle tarinaperinteelle (esim. islantilaissaagat, muinaissaagat, kuningassaagat), eurooppalaisista ritariromaaneista tehdyille käännöksille ja näistä käännöksistä vaikutteita saaneille kotoperäisille ritarisaagoille sekä osa myös exemplum-kertomuksille, Eddasta tutuille kertomuksille tai kansansaduille. Usein jostain pitkästä proosamuotoisesta saagasta tehtiin "rímur"-runoelma. Jotkut "rímur"-runot ovat säilyttäneet nykypäivään nyt jo kadonneiden keskiaikaisten saagojen sisällön, ja joidenkin "rímur"-runojen pohjalta on myös kirjoitettu saagoja.


title: Eigirdžiai

text: Eigirdžiai on kaupunki Telšiain läänissä Liettuassa. Kaupungin asukasluku oli 630 vuonna 2011.


title: Hainichin kansallispuisto

text: Hainichin kansallispuisto on luonnonsuojelualue Saksan itäisessä keskiosassa, Thüringenin osavaltiossa. Se on Euroopan suurin yhtenäinen lehtisekametsäalue, ja sen hallitseva puulaji on punapyökki. Tunnettuja eläinlajeja ovat villikissa ja mustahaikara.


title: Greg Kinnearin filmografia

text: Tämä on luettelo Greg Kinnearin filmografiasta.